Éxodo 21 - Sagrada Biblia [[Sagrada Biblia] Qeqchi Bible]\nAßan aßin li chakßrab li tento teßxbânu li tenamit:\nCui teßxlokß junak xmôseb, cuakib chihab ajcuiß tâcßanjelak chiruheb. Saß li xcuuk chihab libre chic tâcanâk ut incßaß tento tixtoj li relic.\nCui xjunes tâoc riqßuineb, xjunes ajcuiß tâêlk. Ut cui cuan rixakil nak tâoc, tixcßam chirix li rixakil joßqueb ajcuiß li ralal xcßajol.\nAbanan cui lix patrón tâqßuehok rixakil ut cui cuan xcocßal riqßuin li ixk aßan, tento teßcanâk riqßuin lix patrón lix cocßal rochben li rixakil. Ut li cuînk tâxic xjunes.\nCui ut li lokßbil môs naxye: “Lâin ninra lin patrón ut ninra li cuixakil joß eb ajcuiß lin cocßal. Incßaß nacuaj xic”,\nli patrón tixcßam lix môs riqßuin laj rakol âtin. Aran teßxxakab li môs chiru li puerta malaj chiru li cheß li cuan chire li puerta. Ut tixhop lix xic riqßuin jun li chßîchß kßes rußuj. Aßan retalil nak tâcanâk chokß xmôs chi junaj cua.\nUt cui ani tixcßayi lix rabin chokß lokßbil môs, li xkaßal aßan incßaß chic tâêlk libre joß nak nequeßel li môs cuînk.\nCui lix patrón incßaß naraj tixcßam chokß rixakil xban nak incßaß nacuulac chiru, tento tixqßue xlesêns re nak jalan tâlokßok re. Abanan incßaß naru tixcßayi reheb li jalaneb xtenamit.\nCui ut lix patrón tixsumub li xkaßal riqßuin li ralal, tento nak tixra li xkaßal joß nak naxra lix rabin.\nUt cui li cuînk aßan tixcßam jalan chic ixk chokß rixakil, tento nak tixqßue rakß ut tixqßue xcua li rixakil li quixcßam xbên cua, ut tento ajcuiß nak tâcuânk riqßuin.\nCui li cuînk aßan incßaß tixbânu li oxib li naxye saß li chakßrab aßin, li ixk tâcanâk libre ut mâ jun centavo tixtoj.\nLi ani tixsacß ras rîtzßin, toj retal tixcamsi, tento nak tâcamsîk ajcuiß aßan.\nLi ani naxcamsi junak chi incßaß yal naraj xchßôl, nacam ban xban nak joßcan naraj li Dios, li jun aßan naru tâcolekß. Abanan lâin tinyehok re bar cuan li tenamit tâxic cuiß xcolbal rib.\nCui cuan junak yô xjoskßil saß xbên li ras rîtzßin ut cui tixcamsi chi yal târaj xchßôl, li jun aßan tâsiqßuekß toj retal teßxtau. Usta cuan chak saß lin artal, teßrisi chak ut teßxcamsi.\nLi ani tixsacß xnaß xyucuaß, aßan tento tâcamsîk.\nJoßcan ajcuiß li ani târelkßa junak ras rîtzßin, usta ac xcßayi jalan aj e, malaj ut toj cuânk riqßuin, aßan tento ajcuiß tâcamsîk.\nUt li ani tixmajecua xnaß xyucuaß, aßan tento tâcamsîk.\nCui cuanqueb cuib li cuînk yôkeb chi pletic ut mâre li jun tixqßue chi pec li jun chic, malaj ut chi rukß, abanan incßaß tâcâmk li tâsaqßuekß, tâyajêrk ban xban li saqßuecß.\nCui tâcuaclîk ut tâbêk cuißchic, usta riqßuin xukß, tâcanâk libre li quisacßoc re. Abanan tento tixtoj lix banbal li quixsacß ut tixtoj ajcuiß jarub cutan incßaß xcßanjelac.\nCui junak patrón tixsacß riqßuin cheß lix lokßbil môs cuînk malaj lix lokßbil môs ixk, ut tâcâmk saß rukß, tento nak li patrón tixtoj xmâc.\nAbanan cui toj yoßyôk jun malaj cuib cutan chic li môs, li patrón incßaß tâqßuehekß chixtojbal lix mâc xban nak xmôs ajcuiß li quixsacß.\nCui cuanqueb cuib li cuînk yôkeb chi pletic ut teßxtochß junak yaj aj ixk, ut li ixk aßan tânumekß lix yajel xban nak quitochßeß, abanan incßaß tâcâmk li ixk, tento nak teßxtoj li joß nimal li tixpatzß li bêlomej rochben laj rakol âtin.\nAbanan cui li ixk tâcâmk, tento nak teßcamsîk ajcuiß li queßtochßoc re.\nLi ani târisi xnakß ru li ras rîtzßin, tâisîk ajcuiß li xnakß ru aßan. Ut li ani târisi ruch re li ras rîtzßin, tâisîk ajcuiß li ruch re aßan. Ut li ani târisi li rukß li ras rîtzßin, tâisîk ajcuiß li rukß aßan. Ut li ani târisi li rok li ras rîtzßin, tâisîk ajcuiß li rok aßan.\nLi ani tixcßat ras rîtzßin, tâcßatekß ajcuiß aßan. Ut li ani tixyocß ras rîtzßin, tâyoqßuekß ajcuiß aßan. Ut li ani tixsacß ras rîtzßin, tâsaqßuekß ajcuiß aßan.\nCui junak patrón tixsacß xnakß ru lix lokßbil môs cuînk malaj ut lix lokßbil môs ixk ut cui tixsach junak lix nakß ru li môs xban, tento nak li patrón târisi libre li môs aßan yal xban nak quixsach jun li xnakß ru.\nCui junak patrón tixsacß saß re lix lokßbil môs cuînk malaj ut lix lokßbil môs ixk, ut cui târisi junak li ruch re xban, tento nak li patrón târisi libre li môs aßan yal xban nak quirisi jun li ruch re.\nCui junak bôyx tixxekß junak cuînk malaj ut junak ixk ut xban aßan tâcâmk, li bôyx aßan tento tâcamsîk chi pec ut lix tibel incßaß tâtißekß. Laj êchal re libre tâcanâk.\nAbanan cui ac cßaynak chi xekßoc li bôyx ut ac quiyeheß resil re laj êchal re abanan incßaß naxbacß, cui li bôyx aßan naxcamsi junak cuînk malaj junak ixk, li bôyx tâcamsîk chi pec ut tâcamsîk ajcuiß laj êchal re.\nCui laj rakol âtin tixye nak naru tixtoj re nak incßaß tâcamsîk, tento nak tixtoj li joß nimal tâpatzßekß re, re xcolbal rix lix yußam.\nUt joßcan ajcuiß tâuxmânk cui li bôyx naxxekß junak ralal malaj ut junak xrabin laj êchal re.\nUt cui li bôyx tixxekß junak lokßbil môs cuînk malaj ut jun lokßbil môs ixk, tento nak laj êchal re li bôyx tixtoj lajêb xcaßcßâl chi tumin plata re lix patrón li môs li tâxekßekß. Ut li bôyx tâcamsîk chi pec.\nLi ani naxbec junak li jul ut incßaß naxtzßap, malaj ut naxcanab chi teto li ac becbil, ut cui junak li bûr malaj junak li bôyx tâtßanekß chi saß,\ntento nak laj êchal re li jul tâtojok re li xul li xtßaneß saß jul. Ut li xul camenak tâcanâk chokß re.\nCui junak bôyx tixxekß xbôyx jalan chic ut tixcamsi, tento nak tâcßayîk li bôyx li xxekßoc ut teßxjach saß xyi lix tzßak. Ut teßxjach ajcuiß saß xyi li bôyx li quicamsîc.Abanan cui nanauman nak ac cßaynak chi xekßoc li bôyx ut laj êchal re incßaß naxbacß, tento nak laj êchal re tixqßue junak rêkaj yoßyo ut li bôyx camenak tâcanâk chokß re.\nAbanan cui nanauman nak ac cßaynak chi xekßoc li bôyx ut laj êchal re incßaß naxbacß, tento nak laj êchal re tixqßue junak rêkaj yoßyo ut li bôyx camenak tâcanâk chokß re.


Resil li Santil Hu: Li Rochoch li Jehob’a - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nMA NAKAANAW k'aru wank sa' li eetalil? A'an Rochoch li Jehob'a, b'arwi' ke'xloq'oni ru. Naq eb' laj Israel ke'elk chaq Egipto ke'ok xyiib'ankil li ochoch a'in ut ke'xb'aanu chiru jun chihab'. Ma nakaanaw ani kiraj naq te'xyiib' li ochoch?\nLi Jehob'a kitaqlank re xyiib'ankil li ochoch a'in. Naq laj Moises wank chaq sa' li tzuul Sinai, li Jehob'a kixye re chanru te'xyiib' li ochoch re naq eb' laj Israel te'ruuq xk'amb'al chirixeb'. Naq eb' laj Israel neke'xjal xna'aj moko ch'a'aj ta chiruheb' naq neke'xyiib' wi' chik li Rochoch li Yos.\nSa' li ochoch a'in, wank xna'aj jun li kaax. A'an xkaaxil li sumwank. Sa' xb'een li kaax wank wiib' li anjel yiib'anb'ileb' rik'in oor. Chisa' li kaax a'in, wank li lajeeb' chi chaq'rab' li kixtz'iib'a wi' chik li Yos, xb'aan naq laj Moises kixjor li wiib' chi perpookil pek li kik'ehe'k re xb'eenwa. Chisa' li kaax kixokmank ajwi' jun xaar li mana. Ma jultik aawe k'aru li mana?\nLi Jehob'a kixsik' ru laj Aaron, li ras laj Moises, re naq twanq cho'q xyuwa'il aj tij. A'an kik'amok b'e chiruheb' laj Israel re xloq'oninkil li Jehob'a. Eb' li ralal laj Aaron yookeb' ajwi' chi k'anjelak cho'q aj tij.\nSa' li Rochoch li Yos wank jun li nimla na'aj. Ma nakaawil naq aran ajwi' wank jun li kaax? Sa' li kaax a'in eb' laj tij neke'xk'at li sununkil pom. Wank jun xna'aj kandeel wuqub' xxamlel. Jo'kan ajwi' wank jun li meex ut sa' xb'een wank 12 chi kaxlan wa.\nSa' xmuheb'aal li Rochoch li Yos wank jun nimla na'aj ha'. Aran neke'xch'aj rib' laj tij. Wank ajwi' jun nimla na'aj re xmayejankil li xul. Eb' laj tij neke'mayejak chiru li Jehob'a. Eb' laj Israel ke'xyiib' rochocheb' chire li na'aj a'in. Jo'kan naq li Rochoch li Yos kikanaak sa' xyiheb'.\nK’aru wank sa’ li eetalil ut cho’q re k’aru na’oksimank?\nK’a’ut kixye li Jehob’a naq moko ch’a’aj ta te’xyiib’ li ochoch?\nK’aru xk’ab’a’ li kaax li wank wiib’ li anjel sa’ xb’een? Ut k’aru wank chisa’ li kaax?\nAni kixsik’ li Jehob’a cho’q xyuwa’il aj tij? K’aru li k’anjel kixb’aanu li xyuwa’il aj tij?\nK’aru wank sa’ li nimla na’aj re li Rochoch li Yos?\nK’aru wank sa’ xmuheb’aal li Rochoch li Yos ut k’aru aj e?\nChaawil li naxye Éxodo 25:8-40; 26:1-37; 27:1-8 ut 28:1.\nK’aru naraj xyeeb’al li wiib’ chi anjel li wankeb’ sa’ xb’een xkaaxil li sumwank? (Éxo. 25:20, 22; Núm. 7:89; 2 Rey. 19:15.)\nChaawil li naxye Éxodo 30:1-10, 17-21; 34:1, 2 ut Hebreos 9:1-5.\nK’a’ut kixye li Jehob’a naq te’xch’aj rib’eb’ laj tij naq te’k’anjelaq sa’ Rochoch li Yos? Ut k’aru naqatzol chirix a’in? (Éxo. 30:18-21; 40:30, 31; Heb. 10:22.)\nChanru kixch’olob’ li apostol Pablo naq li Rochoch li Yos ut li chaq’rab’ li kik’ehe’k re laj Moises maak’a’ chik xwankil? (Heb. 9:1, 9; 10:1.)


Génesis 1 - Sagrada Biblia [[Sagrada Biblia] Qeqchi Bible]\nSaß xticlajic li Dios quixyîb chak li choxa ut li ruchichßochß.\nMoco tuktu ta ru li ruchichßochß nak quicuan ut toj mâcßaß cuan chi saß. Nujenak chi haß ut kßojyîn ru. Caßaj cuiß lix musikß li Dios na-ecßan saß xbên li haß.\nLi Dios quixye: —Chicuânk li cutan, chan. Ut quicuan li cutan.\nUt li Dios quiril nak us li cutan. Ut quixjach li cutan riqßuin li kßojyîn.\nUt li cutan quixqßue ajcuiß cutan chokß xcßabaß. Ut li kßojyîn, kßojyîn ajcuiß quixqßue chokß xcßabaß. Ut qui-oc li kßojyîn ut quisakêu. Aßan li xbên li cutan.\nUt li Dios quixye: —Chicuânk li choxa re tixjach li haß li cuan takßa riqßuin li cuan takecß.— Ut quicßulman joß quixye li Dios.\nLi Dios quixjach ru li haß chi ribil. Cuan li haß quixcanab takßa ut cuan quixcanab takecß saß li choxa. Ut joßcan quixbânu li Dios.\nLi choxa li quijachoc re li haß chi ribil quixqßue chokß xcßabaß choxa. Qui-oc li kßojyîn ut quisakêu. Aßan li xcab li cutan.\nUt li Dios quixye: —Chichßutlâk chixjunil li haß li cuan takßa ut chicanâk chi chaki li chßochß, chan. Ut quicßulman joß quixye li Dios.\nLi Dios quixye nak li chaki ru, chßochß xcßabaß. Ut li chßutubanbil haß, palau quixqßue chokß xcßabaß. Ut li Dios quiril nak us li quixbânu.\nLi Dios quixye: —Chicuânk li rax pim saß ruchichßochß, chan. Li acuîmk tâûchînk ut tâcuânk riyajil. Ut eb li cheß teßûchînk ut teßcuânk riyajil, aß yal cßaßru li riyajil li junjûnk. Ut quicßulman joß quixye li Dios.\nQuicuan li rax pim saß ruchichßochß. Li pim naxqßue riyajil aß yal cßaßru chi pimul. Ut joß ajcuiß li cheß naûchin ut cuan riyajil aß yal cßaßru chi cheßil. Ut li Dios quiril nak us li quixbânu.\nUt qui-oc li kßojyîn ut quisakêu. Aßan li rox li cutan.\nUt li Dios quixye: —Cheßcuânk xcutanquil ru li choxa re nak tixjach rib li cutan riqßuin li kßojyîn; ut eb aßan teßcßanjelak chokß retalil li sakßehil ut li habalkße, joß ajcuiß retalil li cutan ut li chihab.\nUt cheßlemtzßûnk chiru li choxa re xcutanobresinquil li ruchichßochß. Ut quicßulman joß quixye li Dios.\nLi Dios quixyîb li sakße ut li po re teßxcutanobresi ru li ruchichßochß. Li sakße aßan li kßaxal nim li nalemtzßun chiru li cutan ut li po aßan li nacutanobresin chiru li kßojyîn. Ut quixyîb ajcuiß eb li chahim.\nUt li Dios quixqßueheb chiru li choxa re teßxcutanobresi ru li ruchichßochß.\nLi Dios quixqßueheb aran re xberesinquil li cutan ut li kßojyîn. Quixqßueheb re xjachbal li cutan riqßuin li kßojyîn. Ut li Dios quiril nak us li quixbânu.\nUt qui-oc li kßojyîn ut quisakêu. Aßan li xcâ li cutan.\nLi Dios quixye: —Cheßcuânk nabaleb li xul saß li haß, ut cheßcuânk ajcuiß li xul li nequeßrupupic chiru choxa. Ut joßcan quixbânu li Dios.\nUt li Dios quixyoßobtesiheb li nînki car ut chixjunileb li xul li cuanqueb saß haß, aß yal cßaßru chi xulil. Ut quixyoßobtesi ajcuiß li xul li nequeßrupupic, aß yal cßaßru chi xulil. Li Dios quiril nak us li quixbânu.\nLi Dios quirosobtesiheb li xul aßan ut quixye reheb: —Chexnabalokß ut chexqßuiânk. Ut chexcuânk saß chixjunil li haß yalak bar. Joß ajcuiß li cocß xul chiru choxa cheßqßuiânk saß ruchichßochß.\nUt qui-oc li kßojyîn ut quisakêu cuißchic. Aßan li quixbânu saß roß li cutan.\nUt quixye ajcuiß li Dios: —Cheßcuânk yalak cßaßru chi xulil saß ruchichßochß. Cheßcuânk chixjunileb li xul li nequeßcuaßac pim. Cheßcuânk eb li xul li nequeßxjucuqui rib chiru chßochß. Joß ajcuiß li xul li nequeßcuan saß qßuicheß. Ut quicßulman joß quixye li Dios.\nUt li Dios quixyoßobtesiheb chixjunil li xul li nequeßcuan saß qßuicheß aß yal cßaßru chi xulil. Ut quixyoßobtesi chixjunileb li xul li nequeßcuaßac pim, aß yal cßaßru chi xulil. Joß ajcuiß li xul li nequeßxjucuqui rib chiru chßochß, aß yal cßaßru chi xulil. Ut li Dios quiril nak us li quixbânu.\nUt quixye ajcuiß li Dios: —Kayoßobtesihak li cuînk joß li kilobâl lâo. Ut aßan tâcuânk xcuanquil saß xbêneb chixjunileb li xul li cuanqueb saß ruchichßochß, joß li car saß li palau ut li xul li nequeßrupupic chiru choxa. Ut tâcuânk xcuanquil saß xbêneb li quetômk ut li xul li cuanqueb saß pim, joß ajcuiß saß xbên chixjunileb li xul li nequeßxjucuqui rib saß chßochß, chan li Dios.\nUt li Dios quixyoßobtesi li cuînk ut li ixk joß li rilobâl aßan. Cuînk ut ixk nak quixyoßobtesiheb.\nLi Dios quirosobtesiheb aßan ut quixye reheb: —Chicuânk lê cocßal ut chexqßuiânk toj retal nak tânujak li ruchichßochß. Lâex textaklânk saß xbên chixjunil li cßaßru cuan. Textaklânk saß xbêneb chixjunil li xul li cuanqueb saß li haß joß ajcuiß li cuanqueb chiru choxa ut li cuanqueb saß ruchichßochß, chan.\nUt quixye ajcuiß: —Xinqßue êre chixjunil li acuîmk li cuan saß ruchichßochß. Xinqßue êre li acuîmk li cuan riyajil. Joßcan ajcuiß chixjunil li cheß li naûchin ut naxqßue riyajil re nak tâcuânk lê tzacaêmk.\nChixjunil li rax pim xinqßue chokß re xtzacaêmkeb li xul li cuanqueb saß ruchichßochß. Xinqßue ajcuiß reheb li xul li nequeßrupupic chiru choxa ut reheb chixjunileb li nequeßxjucuqui rib saß chßochß. Xinqßue chixjunil li rax pim chokß re lix tzacaêmkeb li xul. Ut quicßulman joß quixye li Dios.Ut li Dios quiril nak tzßakal re ru chixjunil li quixbânu. Ut qui-oc li kßojyîn ut quisakêu. Aßan li xcuak li cutan.\nUt li Dios quiril nak tzßakal re ru chixjunil li quixbânu. Ut qui-oc li kßojyîn ut quisakêu. Aßan li xcuak li cutan.


Li Nekeʼkʼamok Bʼe Xpuktesinkil li Chaabʼil Esilal: Kʼaru xyaalalil?\nXik chire kabʼlal\nXtzolbʼalebʼ li poyanam\nXtzʼilbʼal chiʼus li Santil Hu\nEbʼ laj puktesinel aʼin nekeʼkʼamok bʼe chi xpuktesinkil li chaabʼil esilal ut nekeʼxik bʼarwiʼ maajunwa rabʼihomebʼ chirix li Yos. Li Jesus kikʼamok ajwiʼ bʼe chi xbʼaanunkil li kʼanjel aʼin, ut re qakolbʼal chiru li maak ut li kamk (Mateo 20:28). Saʼebʼ li qakutan, li nekeʼxkʼam rehebʼ rikʼin li Jesus nekeʼxkʼe xhoonal chi xkʼutbʼal li yaal chiruhebʼ li nekeʼraj wank choʼq xtzolom li Jesus (Mateo 28:19, 20). Joʼkan naq wankebʼ ajwiʼ li nekeʼkʼamok bʼe chi xpuktesinkil li chaabʼil esilal.\nNekeʼxkʼe xhoonal chi xpuktesinkil li chaabʼil esilal. * Chixjunilebʼ laj Testiiw re li Jehobʼa nekeʼxpuktesi li chaabʼil esilal. Abʼan, wankebʼ laj puktesinel rajlal po nekeʼxbʼaanu 70 hoonal, jun waʼlebʼ ajwiʼ nekeʼkʼanjelak re xbʼaanunkil li hoonal aʼin. Wankebʼ ajwiʼ aj puktesinel rajlal po nekeʼxbʼaanu 130 hoonal malaj bʼayaq chik, ut taqlanbʼilebʼ bʼarwiʼ naʼajmank ruhebʼ. Li nekeʼkʼamok bʼe chi xpuktesinkil li chaabʼil esilal moko nekeʼxsikʼ ta li bʼihomal, xbʼaan naq chʼolchʼo chiruhebʼ naq li Jehobʼa ttenqʼanq rehebʼ (Mateo 6:31-33; 1 Timoteo 6:6-8). Ut ebʼ li inkʼaʼ nekeʼruuk xbʼaanunkil rajlal po maajun rehebʼ li hoonal aʼin, naq naxkʼe ribʼ chiruhebʼ naru nekeʼxbʼaanu 30 malaj 50 hoonal.\nJwal nekeʼxra li Yos ut ebʼ li qas qiitzʼin. Joʼ kixkʼul li Jesus, laaʼo ajwiʼ naqakʼe reetal naq ebʼ li poyanam ra wankebʼ xbʼaan naq inkʼaʼ nekeʼxnaw ru li Yos (Marcos 6:34). Abʼan li Santil Hu naru naxtenqʼahebʼ li qas qiitzʼin aʼin xbʼaan naq chisaʼ li Yos naxye naq tixkʼam chaq li osobʼtesink saʼ xbʼeen li Ruuchichʼochʼ. Ebʼ laj puktesinel aʼin nekeʼxra li qas qiitzʼin joʼkan naq nekeʼxkʼe xchʼool ut xhoonal re xtenqʼankilebʼ chi xnawbʼal ru li Yos (Mateo 22:39; 1 Tesalonicenses 2:8). Ut naq nekeʼxbʼaanu aʼin, nekeʼkawuuk li xpaabʼal, wankebʼ chixkʼatq li Yos ut nanumtaak xsahilebʼ xchʼool (Hechos 20:35).\nChanru taachʼolobʼ li xkʼanjelebʼ li nekeʼkʼamok bʼe chi puktesink?\nKʼaru naʼeekʼasink rehebʼ li nekeʼkʼamok bʼe chi puktesink?\n^ párr. 4 Saʼ kʼaxlan aatin yeebʼilebʼ re precursor ut saʼ Ingles pioneer. Nekeʼxkʼe li raatin naq teʼxbʼaanu li hoonal li tenebʼanbʼil saʼ li kʼanjel.


Resil li Santil Hu: Jun li Xuq' Ki'atz'umak Ru - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nSA' LI eetalil wank jun li xuq' ki'atz'umak ru. A'an li xxuq' laj Aaron. Chiru jun q'oqyink ajwi' ki'atz'umak ru! Qilaq chanru kik'ulmank a'in.\nNaab'al chihab' ke'wank laj Israel sa' li chaqich'och'. Ab'an laj Core, laj Datan, laj Abiram ut 250 eb' aj jolominel ink'a' ke'raj naq laj Moises tjolominq reheb', chi moko ke'raj ta naq laj Aaron twanq cho'q aj tij. Jo'kan naq ke'xye re laj Moises: ‹K'a'ut nakaak'e aawankil sa' qab'een?›\nLaj Moises kixye reheb': ‹Chalqex wulaj eq'la sa' Rochoch li Jehob'a ut teek'am chaq xna'aj leepom ut teek'e li pom chisa'. Ut tqil ani laj jolominel tixsik' ru li Jehob'a›.\nNaq kisaqewk laj Core ut eb' li 250 chi winq ke'wulak sa' Rochoch li Jehob'a ut naab'aleb' chik ke'okenk chirixeb'. K'ajo' naq kichalk xjosq'il li Jehob'a. Jo'kan naq laj Moises kixye re li tenamit: ‹Elenqex chiru li rochoch laj Core, laj Datan ut laj Abiram ut maak'a' k'aru reheb' teech'e'›. Li tenamit ki'ab'ink chiru laj Moises.\nChirix chik a'an kixye laj Moises: ‹Rik'in a'in teenaw ani tixsik' ru li Jehob'a. Tixte rib' li ch'och' ut aran te'kamq li winq a'in›.\nNaq laj Moises kiraqe'k chi aatinak kixte rib' li ch'och'. Laj Datan, laj Abiram, eb' li xjunkab'al ut chixjunil li wank sa'eb' li rochoch ki'ok sa' li jul. Naq kik'ulmank a'in laj Core ink'a' kikamk ka'ajwi' li xjunkab'al ut eb' li k'a ru re xkoheb' sa' li jul. Chirix chik a'an, kixtz'ap rib' li ch'och'. Naq ke'xjap reheb' li ke't'ane'k sa' li jul, eb' li ke'ab'ink reheb' ke'xye: ‹Elenqo arin, xb'aan naq naru ajwi' tookamq sa' li jul!›\nLaj Core ut li 250 chi winq toj wankeb' chiru li Rochoch li Jehob'a. Jo'kan naq li Jehob'a kixtaqla chaq xaml sa' xb'eeneb' ut chixjunileb' ke'kamk. Chirix chik a'an li Jehob'a kixye re laj Eleazar, ralal laj Aaron, naq tixxok xna'ajeb' li xpom eb' li ke'kamk ut rik'in a'an tixyiib' li perpookil ch'iich' re xtz'apb'al xb'een li na'aj b'arwi' neke'xk'at li pom. Li perpookil ch'iich' a'an reetalil naq ka'ajwi' laj Aaron ut eb' li ralal te'k'anjelaq cho'q aj tij chiru li Jehob'a.\nLi Jehob'a naraj naq li tenamit tixnaw naq ka'ajwi' laj Aaron ut eb' ralal ke'sik'e'k ru cho'q aj tij. Jo'kan naq kixye re laj Moises: ‹Li neke'jolomink re li junjunq chi teep te'xk'am chaq xxuq'eb'. Laj Aaron tixk'am chaq ajwi' li xxuq' cho'q xteepal laj Levi. Ut taak'e eb' li xuq' chiru xkaaxil li sumwank. Li xxuq' li winq li tinsik' ru cho'q aj tij a'an t-atz'umak ru›.\nNaq kisaqewk laj Moises kiril naq li xxuq' laj Aaron ki'atz'umak ru. Ma nakaanaw anaqwan k'a'ut naq li Jehob'a kixk'e chi atz'umak li xxuq' laj Aaron?\nAni ink’a’ ke’raj naq laj Moises ut laj Aaron te’jolominq? K’aru ke’xye re laj Moises?\nK’aru kixye laj Moises re laj Core ut eb’ li 250 chi winq?\nK’aru kixye laj Moises re li tenamit ut k’aru kik’ulmank naq kiraqe’k chi aatinak?\nK’aru kixk’ul laj Core ut eb’ li 250 chi winq?\nK’aru kixb’aanu laj Eleazar rik’in xna’ajeb’ xpom li kamenaq? K’a’ut naq kixb’aanu a’in laj Eleazar?\nK’a’ut naq li Jehob’a kixk’e chi atz’umak li xxuq’ laj Aaron? (Chaawil li eetalil.)\nChaawil li naxye Números 16:1-49.\nK’aru kixb’aanu laj Core ut eb’ li ke’tz’aqonk chirix? Ut k’a’ut naqaye naq rik’in li ke’xb’aanu ke’xk’utb’esi naq ke’xq’et rib’ chiru li Jehob’a? (Núm. 16:9, 10, 18; Lev. 10:1, 2; Pro. 11:2.)\nK’aru kixk’oxla laj Core ut eb’ li 250 chi winq chirix li jolomink? (Núm. 16:1-3; Pro. 15:33; Isa. 49:7.)\nChaawil li naxye Números 17:1-11 ut 26:10.\nK’aru kixk’utb’esi li xxuq’ laj Aaron naq ki’atz’umak ru? K’a’ut naq li Jehob’a kixye naq txokmanq li xxuq’ laj Aaron sa’ xkaaxil li sumwank? (Núm. 17:5, 8, 10.)\nK’aru naqatzol naq li xxuq’ laj Aaron ki’atz’umak ru? (Núm. 17:10; Hech. 20:28; Fili. 2:14; Heb. 13:17.)


Resil li Santil Hu: K'a'ut Wank sa' Ch'a'ajkilal xDina? - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nMA NAKAANAW rik'in aniheb' wank xDina? Wank rik'ineb' li ixqa'al re Canaan. Ma sa sa' xch'ool laj Jacob naq xDina nawulak Canaan? Re xnawb'al a'in, us naq tqajultika k'aru kixk'oxla laj Abrahan ut laj Isaac chirixeb' laj Canaan.\nMa kiraj laj Abrahan naq li ralal tsumlaaq rik'in junaq ixq aj Canaan? Ma kiraj laj Isaac ut li xRebeca naq laj Jacob tsumlaaq rik'in junaq ixq aj Canaan? Ink'a' ke'raj. Ma nakaanaw k'a'ut?\nXb'aan naq eb' laj Canaan neke'xloq'oni li pech'b'il yos ut maa'useb' xna'leb'. Moko us ta naq eb' laj Israel te'sumlaaq rik'ineb' ut te'wanq cho'q ramiiweb'. Jo'kan naq ch'olch'o chiqu naq laj Jacob moko sa ta sa' xch'ool naq li xrab'in wank cho'q ramiiweb' laj Canaan.\nLi xDina kixk'e rib' sa' ch'a'ajkilal. Ma nakaanaw ani li winq yook chi ilok re xDina? A'an laj Siquem. Naq li xDina kiwulak rilb'al eb' li ixqa'al sa' li tenamit Canaan, laj Siquem kixchap ut kiyoklaak rik'in. Moko us ta kixb'aanu laj Siquem. Xb'aan naq, jun li winq naru nayokla rik'in jun li ixq, wi sumsu rik'in. Naq laj Siquem kixchap li xDina, naab'al li ch'a'ajkilal kichalk sa' xb'eeneb'.\nNaq eb' li ras li xDina ke'xnaw a'in, k'ajo' naq ke'chalk xjosq'il. Maak'a' sa' xch'ooleb' laj Canaan naq kiwulak laj Simeon, laj Levi ut eb' li riitz'in chi xkamsinkil laj Siquem ut chixjunileb' li winq. Laj Jacob kichalk xjosq'il naq kirab'i li ke'xb'aanu eb' li ralal.\nMa jultik aawe chanru kitikla li ch'a'ajkilal a'in? Kitikla naq li xDina ki'ok rochb'eeninkileb' li ink'a' neke'xpaab' li xchaq'rab' li Yos. Jo'kan naq laa'o ink'a' tqasik' wank rik'ineb' li ink'a' neke'xpaab' li Jehob'a.\nK’a’ut naq laj Abrahan ut laj Isaac ink’a’ ke’raj naq eb’ li ralal xk’ajol te’sumlaaq rik’ineb’ laj Canaan?\nMa kiwulak chiru laj Jacob naq li xrab’in yook rochb’eeninkil eb’ li ixqa’al aj Canaan?\nAni li winq yook chi ilok re xDina? (Chaawil li eetalil.) Ut k’aru li yiib’ru aj na’leb’ kixb’aanu re xDina?\nK’aru kixb’aanu laj Simeon ut laj Levi naq ke’rab’i li kixk’ul xDina?\nK’aru kixye laj Jacob naq kirab’i li ke’xb’aanu chaq laj Simeon ut laj Levi?\nChanru kitikla chaq li ch’a’ajkilal sa’ li xjunkab’al laj Jacob?\nChaawil li naxye Génesis 34:1-31. Gén. 34:1 naxye naq ‹xDina, xrab’in laj Jacob, rajlal sut kiwulak chi rilb’aleb’ li rech-ixqilal sa’ li tenamit Canaan›. (Li Santil Hu sa’ kaxlan aatin Traducción del Nuevo Mundo .)\nJarub’ sut kiwulak xDina sa’ li tenamit Canaan?\nK’a’ut naru naqaye naq xDina wank ajwi’ re naq kixsach li xtuq’ixqilal? (Gál. 6:7.)\nChanru te’xk’ut eb’ li saaj naq ink’a’ neke’xk’am re rik’in xDina? (Pro. 13:20; 1 Cor. 15:33; 1 Juan 5:19.)


Mateo 22 - Sagrada Biblia [[Sagrada Biblia] Qeqchi Bible]\nLi Jesús quiâtinac cui'chic riq'uineb sa' jaljôquil ru âtin.\nQuixye reheb: Lix nimajcual cuanquilal li Dios chanchan jun li rey li quixnink'ei lix sumlajic li ralal.\nQuixtaklaheb lix môs chixc'ambaleb chak li ac bokbileb. A'ut eb a'an inc'a' que'raj châlc.\nQuixtakla cui'chic jalaneb chic lix môs ut quixye reheb: -Yehomak reheb li ac bokbileb, "Ac c'ubc'u li tzacaêmk, ac xe'camsiman eb li cuacax ut chixjunil li xul li nînk xtibeleb. Ac cauresinbil chixjunil. Châlkex sa' li sumlâc," cha'akex reheb.\nUt eb a'an inc'a' que'raj que'rabi ut côeb. Cuan côeb sa' xc'alebâl ut cuan côeb sa' xc'ayibâleb.\nUt eb li jun ch'ol chic que'xchapeb lix môs li rey, que'xrahobtesiheb ut que'xcamsiheb.\nUt li rey nak quirabi a'an, c'ajo' nak quijosk'o'. Quixtaklaheb lix soldado chixcamsinquil li que'camsin reheb lix môs. Ut quixtakla xc'atbal lix tenamiteb.\nTojo'nak quixye reheb lix môs: -Yâl nak li sumlâc ac cauresinbil. Abanan li bokbileb mâcua' ajcui' xc'ulubeb châlc sa' li sumlâc.\nAnakcuan texxic sa' eb li be bar neque'nume' cui' li cristian. Ut têbokeb sa' li nink'e li ani têtauheb chak, chan.\nUt côeb lix môs sa' eb li be ut que'xc'ameb sa' li nink'e li jo' q'uial que'xtau, jun chaliqueb li châbil xna'leb jo' ajcui' li inc'a' useb xna'leb. Ut quinujac li cab xbaneb li ula'.\nUt qui-oc li rey chirilbaleb li rula'. Nak qui-oc, quiril aran jun li cuînk moco tikto ta jo' nak tiktôqueb li cuanqueb sa' li sumlâc.\nLi rey quixye re: -At cuamîg, ¿c'a'ut nak xat-oc chak arin chi inc'a' tiktôcat jo' neque'xtikib rib li neque'xic sa' sumlâc? chan. Ut li cuînk inc'a' quichak'oc.\nUt li rey quixye reheb lix môs: -Bac'omak li rok ruk' ut cutumak sa' k'ojyîn chirix cab. Aran ut tâcuânk li yâbac ut li c'uxuxînc ruch e.\nNabaleb li bokbileb aban inc'a' q'uiheb li te'xtau ru lix yâlal.\nUt chirix a'an, côeb laj fariseo ut que'xc'ûb rib re rilbal chan ta na ru nak târûk nak te'xyal rix li Jesús riq'uin junak âtin re te'xjit cui'.\nQue'xtaklaheb lix tzolom rochbeneb li neque'oquen chirix laj Herodes re nak te'âtinak riq'uin li Jesús yal re xsic'bal c'a'ru tâpaltok cui' riq'uin li râtin. Ut que'xye re: -At tzolonel, nakanau nak nacara li yâl. Ut sa' xyâlal nacac'ut chiruheb li tenamit c'a'ru naraj li Dios ut mâ ani nacaxucua ru ut inc'a' nacasiq'ueb ru li ani nacara.\nYe bi' ke c'a'ru nacac'oxla chirix li na'leb a'in. ¿Ma us xq'uebal li toj re laj César li Acuabej malaj inc'a'? chanqueb.\nUt li Jesús quixnau nak moco anchaleb ta xch'ôl nak yôqueb chi patz'oc. Quixtau ru lix mâusilaleb ut quixye reheb: -Ex aj ca' pac'al u, ¿c'a'ut nak nequeraj xyalbal cuix?\nC'utumak chicuu li tumin li nequextojoc cui', chan reheb. Ut que'xc'ut chiru jun li tumin.\nUt li Jesús quixpatz' reheb: -¿Ani aj e li jalam ûch cuan chiru li tumin a'in? Ut, ¿ani aj c'aba' li tz'îbanbil chiru? chan.\nUt que'chak'oc ut que'xye re: -Re li Acuabej, chanqueb. Ut li Jesús quixye cui'chic reheb: -Tojomak bi' re li Acuabej li c'a'ru re li Acuabej, ut tojomak re li Dios li c'a'ru re li Dios, chan.\nUt que'sach xch'ôl nak que'rabi li c'a'ru quixye ut que'xcanab li Jesús ut côeb.\nSa' li cutan a'an que'cuulac riq'uin li Jesús cuib oxib laj saduceo. Eb a'an inc'a' neque'xpâb nak te'cuaclîk cui'chic chi yo'yo li camenak.\nQue'xye re li Jesús: -At tzolonel, laj Moisés quixtz'îba jun li chak'rab ut quixye chi jo'ca'in: Cui junak cuînk tâcâmk ut tixcanab li rixakil chi mâc'a' ralal xc'ajol, tâc'amek' li rixakil xban li rîtz'in li camenak re nak tâcuânk ralal xc'ajol sa' xc'aba' li camenak.\nQue'cuan cuukub li cuînk rîtz'ineb rib sa' kayânk. Li asbej quisumla ut nak quicam mâ jun li ralal xc'ajol quicuan. Ut li rixakil quic'ame' xban li rîtz'in li camenak re nak tâcuânk ralal xc'ajol sa' xc'aba' li camenak.\nUt li cuînk a'an quicam ajcui' ut mâ jun li ralal xc'ajol quicuan. Ut jo'can cui'chic quic'ulman toj retal nak que'cam chixjunileb li cuukub chi cuînk rîtz'ineb rib.\nUt nak ac xe'cam li cuukub chi cuînk, quicam ajcui' li ixk.\nUt sa' xcuaclijiqueb li camenak chi yo'yo, nak te'cuaclîk eb a'an, ¿ani aj ixakil tâcanâk cui' li ixk a'an, xban nak li cuukub chi cuînk que'cuan chok' xbêlom? chanqueb re li Jesús.\nNak quichak'oc, li Jesús quixye reheb: -Lâex yôquex chixbalak'inquil êrib xban nak inc'a' nequetau ru li c'a'ru naxye sa' li Santil Hu chi moco nequetau ru lix cuanquil li Dios.\nUt chirix lix cuaclijiqueb li camenak chi yo'yo, ¿ma inc'a' êrilom sa' li Santil Hu li quixye li Dios êre chirix lix cuaclijiqueb li camenak chi yo'yo? Quixye chi jo'ca'in:\nLâin lix Dios laj Abraham, lix Dios aj Isaac, ut lix Dios laj Jacob. Li Dios, a'an mâcua' xDioseb li camenakeb; xDioseb ban li yo'yôqueb, chan li Jesús. (Jo'can nak li Dios quixc'ut nak cuan xcuaclijiqueb chi yo'yo li camenak.)\nUt li q'uila tenamit que'sach xch'ôleb chirabinquil lix yâlal li yô chixch'olobanquil li Jesús chiruheb.\nUt nak laj fariseo que'xq'ue retal nak inc'a' chic que'ru xsumenquil li Jesús laj saduceo, eb a'an chic que'xch'utub ribeb chixc'ûbanquil chanru te'xbânu.\nUt jun reheb, aj tzolol chak'rab, quipatz'oc re li Jesús yal re xyalbal rix.\n-At tzolonel, chan re li Jesús, ¿Bar cuan li chak'rab li k'axal nim xcuanquil?-\nLi Jesús quichak'oc ut quixye re: -Li chak'rab li k'axal nim xcuanquil, a'an a'in: Târa li Kâcua' lâ Dios chi anchal âch'ôl ut chi anchal lâ cuâm ut chi anchal lâ c'a'ux.\nA'an a'in li xbên chak'rab, li k'axal nim xcuanquil sa' xyânkeb chixjunil.\nUt li xcab, chanchan ajcui' a'in: Târa lâ cuas âcuîtz'in jo' nak nacara âcuib lâat.\nCui nacabânu li cuib chi chak'rab a'in ac xabânu li naxye sa' chixjunil li chak'rab jo' ajcui' li yebil xbaneb li profeta, chan li Jesús.\nUt nak toj ch'utch'ûqueb laj fariseo, li Jesús quixpatz' reheb:\n-¿C'a'ru nequec'oxla chirix li Cristo, li yechi'inbil xban li Dios? ¿Ani aj alal aj c'ajol nak nequeye?- Ut que'xye re: -Ralal xc'ajol li rey David.-\nLi Jesús quixye reheb: -¿C'a'ut nak laj David quixye li c'a'ru quirec'a sa' xch'ôl xban li Santil Musik'ej nak quixye "Kâcua'" re li Cristo? Quixye chi jo'ca'in:\nLi Kâcua' Dios quixye re li Kâcua' laj Colol cue, c'ojlan sa' lin nim uk' toj tinq'ueheb li xic' neque'iloc âcue rubel lâ cuanquil, chan. (Sal. 110:1)\nLi rey David quixye "Kâcua'" re, usta a'an xcomoneb li ralal xc'ajol.-Ut mâ jun chic quiru chi sumênc re li Jesús. Ut chalen sa' li cutan a'an, mâ ani chic quixcacuu xch'ôl chi patz'oc re li Jesús.\nUt mâ jun chic quiru chi sumênc re li Jesús. Ut chalen sa' li cutan a'an, mâ ani chic quixcacuu xch'ôl chi patz'oc re li Jesús.


SAN JUDAS 1 KEK - Li Hu li Quixtzˈi̱ba li San Judas - Bible Gateway\nSAN JUDAS Kekchi (KEK)\nLi Hu li Quixtzˈi̱ba li San Judas\nLaj Judas natzˈi̱bac riqˈuineb li bokbileb xban li Dios\n1 La̱in laj Judas, laj cˈanjel chiru li Jesucristo. La̱in ri̱tzˈin laj Jacobo. Nintzˈi̱ba li hu aˈin reheb laj pa̱banel, li bokbileb ut raro̱queb xban li Dios Acuabej ut colbileb xban li Jesucristo. 2 Checˈulak taxak chi nabal li ruxta̱n li Dios, joˈ ajcuiˈ li tuktu̱quil usilal ut li rahoc.\n3 Ex inherma̱n, anchal inchˈo̱l nak yo̱quin chixcˈoxlanquil tzˈi̱bac e̱riqˈuin chirix li kacolbal saˈ comonil. Aban xinqˈue retal nak ta̱ajma̱nk ru nak tintzˈi̱bak e̱riqˈuin re xtzˈa̱manquil che̱ru nak te̱yal e̱kˈe chixcolbal rix le̱ pa̱ba̱l. Aˈan li junaj chi pa̱ba̱l kˈaxtesinbil chak ke xban li Dios. 4 Nintzˈi̱ba li hu aˈin xban nak cuanqueb aj balakˈ queˈxchˈic rib saˈ e̱ya̱nk chi mukmu. Eb aˈan nequeˈxye nak laj pa̱banel naru teˈxba̱nu yalak cˈaˈru chi ma̱usilal ut xban li rusilal li kaDios, ma̱cˈaˈ teˈxcˈul. Nequeˈxsach xcuanquil li Ka̱cuaˈ Jesucristo, laj e̱chal ke. Eb aˈan aj kˈetoleb ra̱tin li Dios ut chalen chak junxil cutan ac xakabanbil chak li rakba a̱tin saˈ xbe̱neb. 5 Usta ac xchˈolobaman che̱ru, nacuaj cuiˈchic xjulticanquil e̱re chanru nak li Ka̱cuaˈ Dios quirisiheb chak lix tenamit aj Israel saˈ li naˈajej Egipto. Ut mokon chic quixsacheb li incˈaˈ queˈpa̱ban chiru saˈ xya̱nkeb laj Israel. 6 Ninjultica ajcuiˈ che̱ru nak cuan li ángel queˈxtzˈekta̱na lix lokˈal qˈuebileb re joˈ ajcuiˈ lix naˈajeb. Anakcuan tzˈaptzˈo̱queb saˈ li kˈojyi̱n xban li Dios ut bacˈbo̱queb riqˈuin cadena toj ta̱cuulak xcutanquil li rakba a̱tin. 7 Joˈcan ajcuiˈ queˈxcˈul li tenamit Sodoma ut Gomorra joˈqueb ajcuiˈ li tenamit cuanqueb chixcˈatk. Juntakˈe̱teb lix naˈlebeb riqˈuineb li ángel li queˈma̱cob. Queˈmuxuc caxa̱r ut queˈma̱cob ajcuiˈ riqˈuin rech cui̱nkilal ut riqˈuin rech ixkilal. Queˈxkˈaxtesi rib chixba̱nunquil chixjunil li ma̱usilal. Lix cˈatic eb li tenamit aˈan, aˈan re xcˈutbesinquil chiku nak cuan xtojbal rix li ma̱c. Aˈan li ta̱cˈulma̱nk mokon saˈ li xam li ta̱cua̱nk chi junelic. 8 Usta nanauman li cˈaˈru quixcˈul li tenamit Sodoma ut Gomorra, abanan toj cuanqueb ajcuiˈ aj balakˈ li nequeˈxpa̱b li yal yoˈobanbil naˈleb. Ut nequeˈxtzˈajni rib riqˈuin li ma̱c. Nequeˈxtzˈekta̱na lix cuanquil li Ka̱cuaˈ ut nequeˈxmajecua li cuanqueb xcuanquil ut li cuanqueb xlokˈal. 9 Ut li ángel Miguel, li kˈaxal nim xlokˈal, incˈaˈ quixqˈue rib chokˈ aj rakol a̱tin saˈ xbe̱n laj tza. Nak li ángel queˈxcuechˈi rib riqˈuin laj tza chirix lix tzˈejcual laj Moisés, li ángel incˈaˈ quixhob chi moco quiraj xrakbal a̱tin saˈ xbe̱n. Quixye ban re: Li Ka̱cuaˈ Dios chikˈusuk a̱cue, chan. 10 Ut eb laj balakˈ aˈin nequeˈxmajecua ru li cˈaˈak re ru lokˈ, li incˈaˈ nequeˈxtau ru. Chanchaneb li xul li ma̱cˈaˈeb xnaˈleb. Nequeˈxsach rib chixba̱nunquil li cˈaˈak re ru chi ma̱usilal. 11 Ra teˈxcˈul. Lix naˈlebeb aˈan joˈ lix naˈleb laj Caín. Chanchaneb laj Balaam, xban nak nequeˈxrahi ru li tumin ut junes aˈan chic nequeˈxcˈoxla. Nequeˈxtzˈekta̱na lix chakˈrab li Dios ut nequeˈxnimobresi rib joˈ quixba̱nu laj Coré. Xban aˈan nak teˈosokˈ. 12 Xuta̱nal chokˈ e̱re nak cuanqueb laj balakˈ saˈ e̱ya̱nk nak nequeba̱nu le̱ ninkˈe re sahil chˈo̱lej. Eb laj balakˈ caˈaj cuiˈ li num cuaˈac ut num ucˈac nequeˈxba̱nu ut incˈaˈ nequeˈxuta̱nac. Junes xchˈolaninquileb rib nequeˈxcˈoxla. Eb laj balakˈ aˈan chanchaneb li chok li ma̱cˈaˈ hab chi saˈ, li nacˈameˈ yalak bar xban li ikˈ. Laj balakˈ ma̱cˈaˈ nequeˈoc cuiˈ. Chanchaneb li cheˈ li incˈaˈ nequeˈu̱chin, li namichˈman chi junaj cua ut nachakic. 13 Nak na‑el chak xcuokx li palau xban xcacuil rok li haˈ, nalemeb rib chire li haˈ lix tzˈajnil li haˈ. Joˈcan ajcuiˈ lix xuta̱neb laj balakˈ xban li ma̱usilal li nequeˈxba̱nu. Chanchaneb li chahim li yal naxbeni rib yalak bar chiru choxa. Eb li cui̱nk aˈin ac xakabanbileb chi xic chi junaj cua toj saˈ xchamal ut xkˈojyi̱nal li tojba ma̱c. 14 Laj Enoc, aˈan lix cuukil chak chirix laj Adán. Quia̱tinac chirixeb li cui̱nk aˈin joˈ quicˈuteˈ chiru xban li Dios. Laj Enoc quixye: ―Abihomak, chan. Tol‑e̱lk li Ka̱cuaˈ rochben li qˈuila okˈob chi ángel. 15 Ta̱cha̱lk chi rakoc a̱tin saˈ xbe̱neb chixjunil ut chixchˈolobanquil lix ma̱queb riqˈuin lix yehom xba̱nuhomeb joˈ eb ajcuiˈ riqˈuin li xicˈ aj a̱tin xyehomeb chirix li Ka̱cuaˈ, chan laj Enoc. 16 Eb aˈin aj cuechˈoneleb. Ma̱cˈaˈ nacuulac chiruheb. Caˈaj cuiˈ li cˈaˈru naxrahi ru li tzˈejcualej nequeˈxba̱nu. Nequeˈa̱tinac re xnimobresinquileb ribeb. Nequeˈxkˈunbesi junak riqˈuin kˈunil a̱tin yal re li cˈaˈru nequeˈraj riqˈuin.\nXchˈolobanquil xnaˈleb eb laj pa̱banel\n17 Ut la̱ex ex inherma̱n, tento nak ta̱cua̱nk saˈ e̱chˈo̱l eb li a̱tin li queˈxye chak lix apóstol li Ka̱cuaˈ Jesucristo. 18 Eb li apóstol queˈxye e̱re nak ta̱nachˈok chak rosoˈjiqueb li cutan teˈcha̱lk eb laj balakˈ aj majecuanel. Aˈ li ma̱c li naxrahi ru lix tzˈejcualeb, aˈan li nequeˈxba̱nu. 19 Eb li cui̱nk aˈin, aˈaneb li nequeˈyoˈoban jachoc ib. Nequeˈxrahi ru lix ma̱usilal li ruchichˈochˈ ut li Santil Musikˈej ma̱cˈaˈ riqˈuineb. 20 Aˈut la̱ex, ex inherma̱n, cauhak taxak e̱chˈo̱l saˈ le̱ santil pa̱ba̱l. Ut chextijok riqˈuin xcuanquil li Santil Musikˈej. 21 Chenauhak nak nequexra li Dios ut incˈaˈ chicuiba̱nk e̱chˈo̱l. Cheroybenihak nak tol‑e̱lk li Ka̱cuaˈ Jesucristo ut riqˈuin lix nimal ruxta̱n tixqˈue le̱ yuˈam chi junelic. 22 Cheqˈuehak xnaˈlebeb li nequeˈcuiban xchˈo̱l. 23 Qˈuehomak le̱ chˈo̱l chixcolbal e̱ras e̱ri̱tzˈin. Chanchan li yo̱kex chirisinquileb saˈ xxamlel li xbalba. Ut li jun chˈol chic eb laj kˈetol a̱tin, cheruxta̱naheb ru aban tinye e̱re: cheqˈuehak retal. Incˈaˈ chextzˈako̱nk riqˈuineb lix ma̱usilal xban nak numtajenakeb cuiˈchic lix ma̱usilal. Xicˈ cheril lix ma̱queb joˈ junak kˈel tˈicr numtajenak xtzˈajnil ru.\nXnimanquil ru li Dios\n24 Ut anakcuan lokˈoninbil taxak li nimajcual Dios. Aˈan kˈaxal nim xcuanquil che̱colbal re nak incˈaˈ texma̱cobk. Nim ajcuiˈ xcuanquil che̱kˈaxtesinquil saˈ xnimal xlokˈal li Dios chi ma̱cˈaˈak e̱ma̱c ut chi sa saˈ e̱chˈo̱l. 25 Lokˈoninbil taxak li junaj chi Dios, laj Colol ke saˈ xcˈabaˈ li Ka̱cuaˈ Jesucristo. Aˈan taxak chinima̱k xcuanquil ut xlokˈal chalen chak najter kˈe cutan, ut toj chalen anakcuan ut chi junelic. Joˈcan taxak.


HECHOS 14 KEK - Laj Pablo ut laj Bernabé queˈxcˈul - Bible Gateway\nHECHOS 14 Kekchi (KEK)\nLaj Pablo ut laj Bernabé queˈxcˈul raylal xban nak queˈxchˈolob xya̱lal aran Iconio\n14 Nak queˈcuulac Iconio, laj Pablo ut laj Bernabé queˈoc saˈ li cab li nequeˈxchˈutub cuiˈ ribeb laj judío. Queˈxchˈolob li xya̱lal chiruheb ut nabaleb aj judío queˈpa̱ban joˈqueb ajcuiˈ li ma̱cuaˈeb aj judío. 2 Ut eb laj judío li incˈaˈ queˈpa̱ban, queˈxtacchiˈiheb li ma̱cuaˈeb aj judío re nak teˈxpoˈ xchˈo̱leb saˈ xbe̱neb laj pa̱banel. 3 Abanan laj Pablo ut laj Bernabé najt queˈcana aran. Ut xban nak cauheb xchˈo̱l riqˈuin li Ka̱cuaˈ queˈxchˈolob xya̱lal li rusilal li Dios. Ut li Ka̱cuaˈ yo̱ chixqˈuebal xcuanquil li ra̱tineb xban nak yo̱ chixtenkˈanquileb chixba̱nunquil li milagros ut li sachba chˈo̱lej. 4 Queˈxjach ribeb li tenamit. Cuanqueb li queˈoquen chirixeb laj judío ut cuanqueb li queˈoquen chirixeb li apóstol. 5 Saˈ xya̱nkeb li xicˈ nequeˈiloc reheb laj Pablo ut laj Bernabé cuanqueb aj judío ut cuanqueb ma̱cuaˈeb aj judío. Queˈxjunaji ribeb riqˈuineb li nequeˈtaklan saˈ li tenamit ut queˈxcˈu̱b ru chanru nak teˈxrahobtesi ut teˈxcuti chi pec laj Pablo ut laj Bernabé. 6 Abanan laj Pablo ut laj Bernabé queˈrabi resil li yo̱queb chixcˈu̱banquil ut queˈe̱lelic chiruheb. Co̱eb saˈ eb li tenamit Listra ut Derbe xcue̱nt Licaonia ut queˈco̱eb ajcuiˈ saˈ eb li cˈaleba̱l li cuanqueb chi xjun sutam. 7 Ut aran yo̱queb chixchˈolobanquil resil li colba‑ib.\nQueˈxcuti laj Pablo chi pec aran Listra\n8 Aran Listra cuan jun li cui̱nk incˈaˈ naru nabe̱c. Chalen saˈ xcaˈchˈinal incˈaˈ us li rok. Li cui̱nk aˈan chunchu aran. 9 Yo̱ chirabinquil li cˈaˈru yo̱ chixyebal laj Pablo. Laj Pablo quixcaˈya li cui̱nk ut quixqˈue retal nak li cui̱nk aˈan quixpa̱b nak naru ta̱qˈuirtesi̱k. 10 Joˈcan nak laj Pablo quixye re chi cau xya̱b xcux: ―Cuaclin. Xaklin chi us, chan. Ac ta̱cuacli̱k ut qui‑oc chi be̱c li cui̱nk. 11 Nak li tenamit queˈril li cˈaˈru quixba̱nu laj Pablo, queˈxjap reheb chixyebal saˈ ra̱tinoba̱leb laj Licaonia: ―Xeˈchal saˈ kaya̱nk li dios. Chanchaneb cui̱nk, chanqueb. 12 Laj Bernabé queˈxqˈue xcˈabaˈ chokˈ Júpiter, ut laj Pablo Mercurio queˈxqˈue chokˈ xcˈabaˈ xban nak aˈan aj cˈamol be chi a̱tinac. 13 Li rochoch laj Júpiter lix dioseb aˈan cuan chire li tenamit. Laj tij li nacˈanjelac chiru lix dioseb aˈan cuan chire li tenamit. Laj tij li nacˈanjelac chiru lix dioseb quixcˈam chire li tenamit li cuacax ut li cotobanbil utzˈuˈuj. Quiraj raj xmayejanquil chiruheb li apóstol rochbeneb li tenamit. 14 Nak queˈxqˈue retal li cˈaˈru yo̱queb li tenamit, laj Pablo ut laj Bernabé queˈxpej li rakˈeb retalil nak incˈaˈ quicuulac chiruheb li cˈaˈru yo̱queb chixba̱nunquil li tenamit. Ut queˈco̱eb saˈ a̱nil saˈ xya̱nkeb li tenamit ut queˈxye chi cau xya̱b xcuxeb: 15 ―Ex tenamit, ¿cˈaˈut nak nequeba̱nu chi joˈcan? La̱o yal cui̱nko joˈ la̱ex. Juntakˈe̱to e̱riqˈuin. Aˈan aj e nak xochal arin saˈ e̱ya̱nk chixyebal e̱re nak te̱canab li joˈ ma̱joˈil naˈleb. Sicˈomak ban li yoˈyo̱quil Dios li quiyi̱ban re li choxa, li ruchichˈochˈ, li palau ut chixjunil li cˈaˈru cuan. 16 Junxil li Dios quixcanabeb li tenamit chi cua̱nc joˈ queˈraj eb aˈan. 17 Riqˈuin li usilal li naxba̱nu ke, junelic yo̱ chixcˈutbesinquil chiku nak aˈan li Dios. Aˈan naxcˈut chiku nak aˈan yal re saˈ xbe̱n chixjunil. Aˈan naqˈuehoc re li hab. Aˈan naqˈuehoc re chi u̱chi̱nc li kacui̱mk chi nabal, ut aˈan ajcuiˈ nacˈojoban re li kachˈo̱l riqˈuin li katzacae̱mk ut riqˈuin lix sahil kachˈo̱l, chan laj Pablo. 18 Usta laj Pablo ut laj Bernabé queˈxchˈolob xya̱lal chiruheb li tenamit, abanan ra sa nak queˈxcˈul xchˈo̱l nak incˈaˈ teˈmayejak chiruheb. 19 Queˈcuulac eb laj judío li queˈchal Antioquía ut Iconio. Queˈxtacchiˈiheb nabaleb li tenamit. Queˈxcuti chi pec laj Pablo ut queˈrisi chire li tenamit. Saˈ xchˈo̱leb aˈan nak camenak chic laj Pablo queˈxcanab. 20 Laj Pablo quiril nak quisuteˈ xbaneb laj pa̱banel. Quicuacli ut co̱ saˈ li tenamit. Ut saˈ xcab li cutan co̱ cuiˈchic Derbe rochben laj Bernabé.\nLaj Pablo co̱ cuiˈchic Antioquía xcue̱nt Siria chixqˈuebal xcacuilal xchˈo̱leb laj pa̱banel\n21 Nak queˈxchˈolob resil li colba‑ib saˈ li tenamit Derbe, nabaleb queˈpa̱ban. Chirix chic aˈan queˈsukˈi cuiˈchic saˈ eb li tenamit Listra, Iconio ut Antioquía. 22 Yo̱queb chixqˈuebal xcacuil xchˈo̱leb laj pa̱banel. Queˈxye reheb nak teˈxpa̱b li Ka̱cuaˈ chi anchaleb xchˈo̱l ut incˈaˈ teˈxcanab xpa̱banquil. Queˈxye reheb nak tento teˈxcuy xnumsinquil li raylal re nak teˈoc saˈ lix nimajcual cuanquilal li Dios. 23 Queˈxxakab aj cˈamol be re li junju̱nk chˈu̱tal chi aj pa̱banel. Queˈxba̱nu lix ayu̱n ut queˈtijoc saˈ xbe̱neb re xkˈaxtesinquileb saˈ rukˈ li Ka̱cuaˈ li ac xeˈpa̱ban. 24 Nak yo̱queb chi xic queˈnumeˈ saˈ li naˈajej Pisidia ut queˈcuulac Panfilia. 25 Queˈxye resil li evangelio aran Perge ut queˈco̱eb Atalia. 26 Queˈel aran ut queˈco̱eb chiru haˈ toj Antioquía saˈ li naˈajej li queˈtakla̱c cuiˈ chi cˈanjelac chiru li Ka̱cuaˈ. Queˈcanaba̱c saˈ rukˈ li Dios re nak aˈan ta̱ilok reheb. Joˈcaˈin nak queˈxchoy li cˈanjel li quiqˈueheˈ reheb re teˈxba̱nu. 27 Nak queˈcuulac Antioquía queˈxchˈutub chixjunileb laj pa̱banel ut queˈxserakˈi reheb chixjunil li quixba̱nu li Ka̱cuaˈ reheb. Queˈxserakˈi ajcuiˈ reheb chanru nak li Dios quixqˈue li evangelio reheb li ma̱cuaˈeb aj judío. 28 Laj Pablo ut laj Bernabé najt queˈcana riqˈuineb laj pa̱banel saˈ li naˈajej aˈan.


Chanru tatwanq saʼ usilal rikʼinebʼ laakomon | Laajunkabʼal naru naxtaw li sahil chʼoolejil\nCHAAWIL SAʼ Bashkir Cakchiquel (Central) Changana (Zimbabwe) Pidgin (Cameroon) Q’eqchi’ Sesotho (South Africa) abui acholi afrikáans ahanta ajië albanés alemán alemán de Pensilvania alur amárico angolan sign language arabic (tunisia) armenio asamés ateso aucano aymara azerí azerí (alfabeto cirílico) bajo alemán balinese bambara bassa de camerún bassa de liberia batak (karo) batak (simalungun) batak (toba) baulé becol belize kriol bengalí biak birmano bislama boulou búlgaro cabilé camboyano catalán cebuano chavacano checo chichewa chin tiddim chino (tradicional) chino simplificado chitonga chitonga (zimbabwe) chitumbuka chiyao chokue chol chopi chuabo chuvash cibemba cinamwanga cingalés citonga congo coreano criollo de las seychelles criollo de reunión criollo haitiano criollo mauriciano criollo portugués croata damara dangme danés dayak ngaju digor diula duala dusun edo efik emberá (catío) endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano fon frafra francés ga galician galés garífuna georgiano gitonga griego groenlandés guaraní guaraní boliviano guerze gujarati gun guna hausa hebreo herero hiligaynon hindi hiri motu hmong holandés húngaro iban ibanag ibinda ibo ilocano indonesio inglés irlandés ishan islandés isoko italiano japonés javanese kachin kannada kaonde kayin sgaw kazajo khana kikamba kikongo kikuyu kiluba kimbundu kinande kiniaruanda kipende kirguís kiribatiano kirundi kisi kisii kpelle krio kurdo kurdo (alfabeto árabe) kurdo kurmanyí del Cáucaso kwangalí kwanyama kyangonde lamba lengua de señas argentina lengua de señas boliviana lengua de señas chilena lengua de señas colombiana lengua de señas ecuatoriana lengua de señas mexicana lengua de señas venezolana lenguaje de señas alemán lenguaje de señas americano lenguaje de señas australiano lenguaje de señas checo lenguaje de señas chino lenguaje de señas coreano lenguaje de señas cubano lenguaje de señas eslovaco lenguaje de señas finlandés lenguaje de señas francés lenguaje de señas ghanés lenguaje de señas guatemalteco lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas malauí lenguaje de señas malgache lenguaje de señas neozelandés lenguaje de señas panameño lenguaje de señas paraguayo lenguaje de señas polaco lenguaje de señas portugués lenguaje de señas ruso lenguaje de señas sueco lenguaje de señas zimbabuense lenie letón lhukonzo lifu lingala lituano lomue luganda lugbara lunda luo macedonio macua malayo malayálam malgache maltés mam mambue-lungu maninkakan oriental manyacú mapudungún maratí mare maya mazahua mazateco de Huautla mbukushu mendé meru mingreliano mixe mixteco de guerrero mixteco de huajuapan mizo mongol more motu nambya navajo nepalés ngäbere (o guaymí) nias niueano noruego nyungwe náhuatl de guerrero náhuatl de la huasteca náhuatl del centro náhuatl del norte de puebla oromo osético otetela otomí del valle del Mezquital pangasinán panjabí panjabí (escritura nasta’liq) papiamento de aruba papiamento de curazao persa pidgin de las islas salomón polaco portugués pular purépecha páez quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quichua de santiago del estero quiché rarotongués romaní de Macedonia (alfabeto cirílico) romaní de bulgaria romaní de macedonia romaní del este de Eslovaquia romaní del norte de Grecia romaní del sur de Grecia rumano runyankore ruso rutoro samoano sango sanguir saracu saramacano sarnami sena sena serbio serbio (alfabeto latino) serere sesoto shona shuar sidama silozi somalí sranangtongo suajili suajili del congo suati sueco sundanés susu tagalo tahitiano tai tamil tandroy tankarana tarahumara tayik telugu tetum tigriña tivo tlapaneco tojolabal tok pisin tongano toraja totonaco tseltal tshiluba tsonga tsotsil tsuana turco turcomano turcomano tuvaluano tuviniano twi tártaro tének ucraniano udmurto uhobo uigur (alfabeto cirílico) uolof urdu uruund uzbek (roman) uzbeko valenciano vascuence vendal vezo vietnamita wallisiano waray-waray wayuunaiki wichi wolaita xhosa xitshwa yoruba zandé zapoteco del istmo zapoteco re lachiguiri zulú árabe ñanya ñemba\nChanru tatwanq saʼ usilal rikʼinebʼ laakomon\n«Tiqibʼomaq bʼiʼ eeribʼ [...] rikʼin li usilal, li tuulanil, kubʼenaqaq eewankil ut nimaq eekuyum.» (Colosenses 3:12)\nNaq jun li ixq ut jun li winq nekeʼsumlaak, aran natiklaak li junkabʼal. Yaal naq maajunwa taakanabʼ xraabʼal ut roxloqʼinkil laanaʼ laayuwaʼ abʼan laasumʼaatin chik wank xwankil choʼq aawe. Maare wankebʼ laakomon inkʼaʼ teʼxtaw ru aʼin. Abʼan li chaabʼil naʼlebʼ li naxkʼe li Santil Hu tatxtenqʼa chi wank saʼ usilal rikʼinebʼ ut rikʼin laasumʼaatin.\n1. TAARAHEBʼ LAAKOMON\nLI NAXYE LI SANTIL HU: «Chawoxloqʼi laanaʼ laayuwaʼ» (Efesios 6:2). Usta ak nimat chik junelik taawoxloqʼi laanaʼ laayuwaʼ. Ut jultikoʼq aawe naq laasumʼaatin tento tixkʼe ajwiʼ xhoonal chi rilbʼal li xnaʼ xyuwaʼ. Li Santil Hu naxye: «Li rahok inkʼaʼ nakaqalik». Joʼkan naq maakʼoxla naq tixkanabʼ aaraabʼal xbʼaanebʼ li xkomon (1 Corintios 13:4; Galatas 5:26).\nMaaye: «Laajunkabʼal junelik yook xtzʼilinkil wix» malaj «Laanaʼ maajunwa nawulak chiru li ninbʼaanu»\nKʼe aachʼool chi xkʼoxlankil chanru nareekʼa ribʼ laasumʼaatin\n2. LAAʼAT YAAL AAWE KʼARU TAAYE\nLI NAXYE LI SANTIL HU: «Li winq tixkanabʼ li xnaʼ xyuwaʼ, tixlaqʼabʼ ribʼ rikʼin li rixaqil, ut junajebʼ aj chik chi tzʼejwalej» (Genesis 2:24). Usta ak sumsukat, maare laanaʼ laayuwaʼ teʼxkʼoxla naq toj tenebʼanbʼil saʼ xbʼeenebʼ aatenqʼankil ut teʼraj rilbʼal kʼaru nekeebʼaanu saʼ leejunkabʼal.\nLaaʼex teekʼubʼ joqʼe teʼruuq chi tzʼaqonk saʼ leejunkabʼal, abʼan teeye rehebʼ saʼ tuulanil. Naru nekeeye chixjunil li nekeekʼoxla abʼan inkʼaʼ teetochʼebʼ rikʼin aatin (Proverbios 15:1). Li kubʼsink ibʼ, li chaabʼilal ut li kuyuk tatxtenqʼa chi wank saʼ usilal rikʼinebʼ laakomon ut re naq teekuy «eeribʼ cheribʼil eeribʼ rikʼin rahok» (Efesios 4:2).\nWi inkʼaʼ sa nakaaweekʼa naq ebʼ laakomon nekeʼxchʼik ribʼ saʼ laajunkabʼal, naq sahaq saʼ leechʼool, taaseeraqʼi re laasumʼaatin\nKʼehomaq eeribʼ saʼ aatin re xnawbʼal chanru teebʼeresi li chʼaʼajkilal aʼin\nKʼE AACHʼOOL CHI XTAWBʼAL RU LI NEKEʼREEKʼA\nAajel ru naq taakʼe aachʼool chi xtawbʼal ru li nareekʼa ut li naxkʼoxla laanaʼ laayuwaʼ. Aʼanebʼ inkʼaʼ nekeʼraj aakʼeebʼal saʼ chʼaʼajkilal, nekeʼraj aatenqʼankil. Maare chʼaʼaj chiruhebʼ xkʼulubʼankil naq ak wank aajunkabʼal. Maare nekeʼreekʼa naq tzʼeqtanbʼilebʼ. Abʼanan, wi nakaayuʼami li naxye li Santil Hu ut nakaaye rehebʼ li nakaakʼoxla, tatruuq roxloqʼinkilebʼ ut inkʼaʼ taakʼe saʼ chʼaʼajkilal laasumlajik.\nKʼaʼut inkʼaʼ tsachq inchʼool naq li xnaʼ xyuwaʼ linsumʼaatin traj xnawbʼal chirix li qasumlajik?\nChanru twoxloqʼi linnaʼ linyuwaʼ ut tinkʼutbʼesi naq wank xwankil linsumʼaatin choʼq we?


SAN LUCAS 8 KEK - Eb li ixk li queˈcˈanjelac chiru li - Bible Gateway\nSAN LUCAS 8 Kekchi (KEK)\nEb li ixk li queˈcˈanjelac chiru li Jesús\n8 Li Jesús co̱ saˈ eb li tenamit chixyebal resil li cha̱bil esilal. Ut quilajeˈxbeni chixjunileb li tenamit ut li cˈaleba̱l rochbeneb lix tzolom cablaju. Yo̱ chixchˈolobanquil lix ya̱lal chirix lix nimajcual cuanquilal li Dios. 2 Cuanqueb ajcuiˈ ixk yo̱queb chi ochbeni̱nc reheb. Eb li ixk aˈin, aˈan eb li queˈqˈuirtesi̱c xyajeleb ut eb li queˈisi̱c ma̱us aj musikˈej riqˈuineb xban li Jesús. Saˈ xya̱nkeb aˈan cuan lix María. Lix Magdalena nequeˈxye ajcuiˈ re. Aˈan li ixk li qui‑isi̱c cuukub li ma̱us aj musikˈej riqˈuin. 3 Cuan lix Susana saˈ xya̱nkeb. Ut cuan ajcuiˈ lix Juana li rixakil laj Chuza li quicuan chokˈ merto̱m riqˈuin laj Herodes. Ut cuanqueb ajcuiˈ nabaleb chic li ixk rochbeneb. Aˈan eb li nequeˈtenkˈan reheb riqˈuin li cˈaˈruheb re.\n4 Nabaleb li tenamit queˈchˈutla riqˈuin li Jesús. Queˈchal chak saˈ eb li naˈajej yalak bar. Ut li Jesús qui‑oc chixyebal jun li jaljo̱quil ru a̱tin reheb. Ut quixye: 5 ―Jun aj acuinel co̱ chi a̱uc. Ut nak yo̱ chixhirbal li iyaj, cuan li quinak chire be ut quiyekˈi̱c. Queˈchal li xul li nequeˈxicˈan ut queˈxcuaˈ li iyaj. 6 Ut cuan ajcuiˈ li iyaj quinak saˈ xya̱nk li pec. Quimok, abanan saˈ junpa̱t quichakic xban nak chaki li chˈochˈ. 7 Ut cuan cuiˈchic li iyaj quinak saˈ xya̱nk li qˈuix. Ut nak quichamoˈ li qˈuix saˈ xbe̱n, quixnatˈ li acui̱mk. 8 Ut cuan cuiˈchic li iyaj quinak saˈ li cha̱bil chˈochˈ. Quimok ut quiqˈui ut quiu̱chin chi us. Quixqˈue oˈtakcˈa̱l (100) ru li junju̱nk chi rok. Ut quixye cuiˈchic li Jesús, ―Li ani ta̱raj rabinquil li cˈaˈru yo̱quin chixyebal, chixqˈuehak retal li yo̱quin chixyebal, chan. 9 Ut eb lix tzolom queˈxpatzˈ re: ―¿Cˈaˈru xya̱lal li jaljo̱quil ru a̱tin li xaye? chanqueb. 10 Quichakˈoc li Jesús ut quixye reheb: ―La̱ex qˈuebil e̱re xnaubal xya̱lal li mukmu̱quil naˈleb chirix lix nimajcual cuanquilal li Dios. Aˈut li jun chˈol chic li incˈaˈ nequeˈpa̱ban, riqˈuin jaljo̱quil ru a̱tin ta̱yema̱nk reheb. Usta yo̱queb chi iloc, abanan incˈaˈ teˈxqˈue retal. Usta yo̱queb chi abi̱nc, abanan incˈaˈ teˈxtau xya̱lal. 11 Aˈan aˈin lix ya̱lal li jaljo̱quil ru a̱tin li xinye. Li iyaj, aˈan retalil li ra̱tin li Dios. 12 Ut li iyaj li quinak chire li be, aˈan retalileb li nequeˈabin re li ra̱tin li Dios. Nak ac xeˈrabi li a̱tin, laj tza incˈaˈ naxcanabeb re teˈxtau ru li xya̱lal li ra̱tin li Dios re nak incˈaˈ teˈpa̱ba̱nk ut teˈcolekˈ. 13 Ut li iyaj li quinak saˈ xya̱nk li pec, aˈan retalileb li nequeˈabin re li ra̱tin li Dios ut nequeˈxpa̱b chi saheb saˈ xchˈo̱l. Abanan incˈaˈ nacana saˈ xchˈo̱leb. Nak nayaleˈ rix lix pa̱ba̱leb, incˈaˈ nequeˈxcuy xnumsinquil. Nachˈinan ban xchˈo̱leb. 14 Ut li iyaj li quinak saˈ xya̱nk li qˈuix, aˈan retalileb li nequeˈabin re li ra̱tin li Dios. Nequeˈxpa̱b, abanan incˈaˈ nequeˈqˈui saˈ xpa̱ba̱leb xban nak caˈaj cuiˈ li cˈaˈak re ru cuan saˈ ruchichˈochˈ nequeˈxcˈoxla, li biomal ut xra̱bal ru li cˈaˈak chic re ru. Aˈan li naramoc lix ya̱lal chiruheb. 15 Ut li iyaj li quitˈaneˈ saˈ cha̱bil chˈochˈ, aˈan retalileb li nequeˈabin re li ra̱tin li Dios. Nequeˈxpa̱b li ra̱tin chi anchaleb xchˈo̱l ut nequeˈqˈui saˈ xpa̱ba̱leb, chan li Jesús.\n16 Ut li Jesús quixye ajcuiˈ reheb: ―Ma̱ ani tixloch junak candil ut tixqˈue ta rubel junak ucˈal malaj ut tixqˈue ta rubel chˈa̱t. Tixqˈue ban saˈ junak naˈajej najt xteram re nak cua̱nkeb saˈ cutan li ani teˈoc saˈ li cab. 17 Joˈcan ajcuiˈ ma̱cˈaˈ cuan chi mukmu chi incˈaˈ ta ta̱nauma̱nk mokon. Ut li incˈaˈ natauman ru anakcuan, ta̱tauma̱nk ru mokon. 18 Joˈcan ut cheqˈuehak retal li cˈaˈru te̱rabi xban nak li ani naxqˈue xchˈo̱l chixtaubal ru li xya̱lal, ta̱qˈuehekˈ mas xnaˈleb. Abanan li incˈaˈ naxqˈue xchˈo̱l chixtaubal ru, ta̱makˈekˈ chiru li naxcˈoxla nak naxnau, chan.\nEb li ri̱tzˈin ut lix naˈ li Jesús\n19 Ut eb li ri̱tzˈin li Jesús rochbeneb lix naˈ queˈcuulac chi a̱tinac riqˈuin. Abanan incˈaˈ queˈru chi oc cuan cuiˈ li Jesús xban nak kˈaxal cuiˈchic nabaleb li cristian. 20 Ut quiyeheˈ resil re li Jesús: ―La̱ naˈ ut eb la̱ cui̱tzˈin cuanqueb chirix cab ut teˈraj a̱cua̱tinanquil, chan. 21 Quichakˈoc li Jesús ut quixye reheb: ―Li ani nequeˈabin re li ra̱tin li Dios ut nequeˈxba̱nu li cˈaˈru naxye, aˈaneb lin naˈ ut li cui̱tzˈin, chan li Jesús reheb.\nLi Jesús quixkˈus li ca̱k‑sut‑ikˈ\n22 Saˈ jun li cutan li Jesús quixye reheb lix tzolom: ―Kˈaxonko jun pacˈal li palau, chan reheb. Ut qui‑oc saˈ jun li jucub rochbeneb lix tzolom ut co̱eb. 23 Nak ac yo̱queb chi xic chiru li palau, li Jesús quicuar. Saˈ li ho̱nal aˈan quichal jun li ca̱k‑sut‑ikˈ ut qui‑oc chi nujac li haˈ saˈ li jucub ut yo̱queb re chi subu̱nc saˈ li palau. 24 Eb lix tzolom co̱eb cuan cuiˈ li Jesús ut queˈrajsi. Ut queˈxye re: ―At tzolonel, at tzolonel, osocˈ ke, chanqueb. Ut li Jesús qui‑aj ru ut quixkˈus li ikˈ ut quixkˈus li palau ut chˈanamil quicana. Incˈaˈ chic qui‑ecˈan. 25 Ut li Jesús quixye reheb: ―¿Cˈaˈru xecˈul? ¿Ma ma̱cˈaˈ chic e̱pa̱ba̱l? chan. Cˈajoˈ nak qui‑oc xcˈaˈuxeb ut queˈxsach xchˈo̱l. Queˈxye chi ribileb rib, ―¿Chanru nak nequeˈabin li ikˈ ut li palau chiru li cui̱nk aˈin? Ut, ¿chanru nak cuan xcuanquil chixkˈusbaleb? chanqueb.\nLi Jesús quirisi li ma̱us aj musikˈej riqˈuin jun li cui̱nk cuan saˈ li tenamit Gadara\n26 Li Jesús ut eb lix tzolom queˈcuulac saˈ li naˈajej Gadara li cuan jun pacˈal li palau Galilea. 27 Tojeˈ ajcuiˈ teˈcuulak li Jesús nak quichal jun li cui̱nk li cuan saˈ li tenamit aˈan chi cˈuluc re. Li cui̱nk aˈan ac junxil cuan ma̱us aj musikˈej riqˈuin. Incˈaˈ chic nacuan saˈ rochoch chi moco naxqˈue chic rakˈ. Junes saˈ li naˈajej li nequeˈmukeˈ cuiˈ li camenak nacuan. 28 Nak quiril li Jesús li cui̱nk quixcuikˈib rib chiru. Quixjap re chixyebal: ―¿Cˈaˈru ta̱cuaj cuiqˈuin, at Jesús? La̱at li Ralal li nimajcual Dios. Nintzˈa̱ma cha̱cuu nak mina̱chˈiˈchˈiˈi, chan re. 29 Quixye chi joˈcan xban nak li Jesús ac yo̱ chixyebal re li ma̱us aj musikˈej nak ta̱e̱lk riqˈuin li cui̱nk. Nabal sut narahobtesi̱c li cui̱nk xban li ma̱us aj musikˈej. Nequeˈxbacˈ riqˈuin chˈi̱chˈ ut riqˈuin cadena. Abanan naxtˈupi li cadena ut nacˈameˈ xban li ma̱us aj musikˈej saˈ eb li naˈajej bar ma̱cˈaˈ cuan. 30 Li Jesús quixye re: ―¿Ani a̱cˈabaˈ? chan re. ―Cuakib mil incˈabaˈ xban nak nabalo, chan nak quichakˈoc. 31 Ut eb li ma̱us aj musikˈej queˈxtzˈa̱ma chiru li Jesús nak incˈaˈ tixtaklaheb saˈ xbalba. 32 Aran cuanqueb jun tu̱b li a̱k yo̱queb chi ichajibc chiru li tzu̱l. Eb li ma̱us aj musikˈej queˈxtzˈa̱ma chiru li Jesús nak tixtaklaheb chi oc riqˈuineb li a̱k. Ut li Jesús quixcanabeb chi oc riqˈuineb. 33 Queˈel li ma̱us aj musikˈej riqˈuin li cui̱nk ut queˈoc riqˈuineb li a̱k. Eb li a̱k queˈoc chi a̱linac. Saˈ xbe̱n li u̱l queˈel chak ut toj saˈ li palau coxeˈnak ut aran queˈcam. 34 Ut eb li yo̱queb chi iloc reheb li a̱k queˈco̱eb saˈ a̱nil ut coxeˈxye resil saˈ li tenamit li cˈaˈru quicˈulman joˈ ajcuiˈ saˈ li cˈaleba̱l. 35 Ut nabaleb li tenamit queˈco̱eb chirilbal li cˈaˈru quicˈulman. Queˈcuulac cuan cuiˈ li Jesús ut queˈril li cui̱nk li qui‑isi̱c nabal chi ma̱us aj musikˈej riqˈuin. Chunchu chiru li Jesús. Tikto chic ut tuktu chic xjolom. Riqˈuin rilbal aˈan queˈsach xchˈo̱leb li tenamit. 36 Ut eb li queˈiloc re li cˈaˈru quicˈulman, queˈxserakˈi reheb li tenamit chanru nak quiqˈuira li cui̱nk li quicuan ma̱us aj musikˈej riqˈuin. 37 Cˈajoˈ nak queˈxucuac chixjunileb li tenamit li cuanqueb saˈ eb li naˈajej li cuanqueb saˈ xcue̱nt Gadara. Ut queˈxtzˈa̱ma chiru li Jesús nak ta̱e̱lk saˈ lix naˈajeb. Joˈcan nak li Jesús qui‑oc cuiˈchic saˈ li jucub ut qui‑el saˈ li naˈajej aˈan. 38 Ut li cui̱nk li qui‑isi̱c ma̱us aj musikˈej riqˈuin quixye re li Jesús: ―Xicakin cha̱cuix, chan re. Abanan li Jesús quixye re: ―Incˈaˈ. Cana̱kat. 39 Ayu saˈ la̱ cuochoch ut ta̱serakˈi reheb chixjunileb chanru nak li Dios xruxta̱na a̱cuu, chan li Jesús. Joˈcan nak co̱ li cui̱nk ut quixserakˈi reheb chixjunileb li cuanqueb saˈ li tenamit chanru nak li Jesús quiruxta̱na ru.\n40 Nak li Jesús quinumeˈ cuiˈchic jun pacˈal li palau, li qˈuila tenamit yo̱queb chiroybeninquil chi saheb saˈ xchˈo̱l. 41 Ut saˈ li ho̱nal aˈan quicuulac jun li cui̱nk aran aj Jairo xcˈabaˈ. Aˈan li nataklan saˈ li cab li nequeˈxchˈutub cuiˈ ribeb laj judío. Nak quiril li Jesús, quixcuikˈib rib chiru ut quixtzˈa̱ma chiru nak ta̱xic saˈ rochoch xban nak ca̱mc re lix rabin. 42 Jun ajcuiˈ lix rabin chiru. Cablaju chihab na cuan re. Ut eb li cristian yo̱queb chixlatzˈanquil li Jesús nak yo̱ chi xic. 43 Saˈ xya̱nkeb cuan jun li ixk cablaju chihab xticlajic xyajel. Junelic yo̱ lix yajel li ixk aˈan ut incˈaˈ chic natzˈap lix quiqˈuel. Quixqˈue rib chi banecˈ riqˈuin nabaleb aj banonel ut nabal li tumin quixsach. Abanan ma̱ jun quiru chi banoc re. 44 Li ixk aˈan quijiloc riqˈuin li Jesús ut quixchˈeˈ li rakˈ. Ut saˈ ajcuiˈ li ho̱nal aˈan quiqˈuira li ixk. 45 Ut li Jesús quixye: ―¿Ani xchˈeˈoc cue?― Ut chixjunileb queˈchakˈoc ut queˈxye: ―La̱o incˈaˈ yo̱co cha̱chˈeˈbal.― Tojoˈnak laj Pedro joˈqueb ajcuiˈ li cuanqueb rochben queˈxye re: ―At tzolonel, la̱at nacacuil chanru nak yo̱queb cha̱latzˈanquil li tenamit. ¿Cˈaˈut nak nacapatzˈ ani xchˈeˈoc a̱cue? chanqueb re. 46 Ut li Jesús quixye cuiˈchic reheb: ―La̱in ninnau nak cuan ani xchˈeˈoc cue xban nak xcuecˈa nak cuan ani xqˈuira riqˈuin incuanquil, chan. 47 Li ixk quixqˈue retal nak li Jesús naxnau nak xchˈeˈ li rakˈ. Nasicsot xban xxiu li ixk. Saˈ xchˈo̱l aˈan nak ta̱chˈila̱k xban li Jesús. Quixcuikˈib rib chiru li Jesús ut quixye re chiruheb chixjunileb li cristian cˈaˈut nak quixchˈeˈ li rakˈ. Ut quixye ajcuiˈ re nak saˈ ajcuiˈ li ho̱nal aˈan xqˈuira. 48 Li Jesús quixye re: ―Kanaˈ, xban nak xapa̱b nak cuan incuanquil cha̱qˈuirtesinquil, joˈcan nak xatqˈuira. Ayu chi sa saˈ a̱chˈo̱l, chan. 49 Toj yo̱ ajcuiˈ chi a̱tinac li Jesús nak quichal jun li cui̱nk saˈ rochoch laj Jairo li nataklan saˈ li cab li nequeˈxchˈutub cuiˈ ribeb laj judío ut quixye re laj Jairo: ―Xcam la̱ rabin. Ma̱chˈiˈchˈiˈi chic laj tzolonel, chan re. 50 Nak quirabi li Jesús li cˈaˈru quixye li cui̱nk, quixye re laj Jairo: ―Matcˈoxlac. Caˈaj cuiˈ ta̱pa̱b ut la̱ rabin ta̱colekˈ, chan. 51 Nak quicuulac li Jesús, ma̱ ani quixcanab chi oc saˈ li cab. Caˈaj cuiˈ laj Pedro, laj Jacobo ut laj Juan rochbeneb lix naˈ xyucuaˈ li xkaˈal. 52 Chixjunileb li cuanqueb aran japjo̱queb re chi ya̱bac xban nak ac xcam. Ut li Jesús quixye reheb: ―Mexya̱bac. Li xkaˈal aˈin moco camenak ta. Cua̱rc yo̱, chan. 53 Chixjunileb li cuanqueb aran queˈxseˈe li Jesús xban nak queˈxnau nak li xkaˈal camenak chic. 54 Abanan li Jesús quixchap chi rukˈ li xkaˈal, ut quixye re: ―At chˈina xkaˈal, cuaclin, chan. 55 Saˈ li ho̱nal aˈan quicuacli cuiˈchic chi yoˈyo li xkaˈal. Ut li Jesús quixye reheb nak teˈxqˈue chi cuaˈac. 56 Ut eb lix naˈ xyucuaˈ sachso̱queb xchˈo̱l riqˈuin li quicˈulman. Abanan li Jesús quixye reheb nak ma̱ ani aj e teˈxserakˈi li cˈaˈru quicˈulman.


Abanan cui cuan ralal xc'ajol, a'an eb chic te'tenk'ânk reheb. Tento nak te'xtzol rib chixbânunquil chi jo'ca'in re nak te'xnau rilbal lix jun cablaleb. Te'xnau xk'ajcâmunquil lix na' xyucua' jo' nacuulac chiru li Dios.\nAbanan mâre tinbâyk chi cuulac. Jo'can nak yôquin chi tz'îbac âcuiq'uin re nak tânau chanru te'c'anjelak li te'xakabâk chi c'anjelac sa' xyânkeb li neque'pâban re li yo'yôquil Dios. Ut lâo aj pâbanel, lâo li nakaq'ue xcuanquil ut nakacol rix li katijbal li tz'akal yâl.Relic chi yâl k'axal lok' li katijbal li quixc'ut chiku li Dios. Naxc'ut chiku lix yâlal li kapâbâl sa' xc'aba' li Jesucristo. Li xyâlal a'an a'in: Li Cristo quitz'ejcualo' nak quic'ulun sa' ruchich'och'. Xakabanbil xcuanquil xban li Santil Musik'ej. Qui-ile' ru xbaneb li ángel. Ut a'an li ch'olobanbil resil sa' chixjunil li ruchich'och'. Ut nabaleb li que'pâban re sa' ruchich'och'. Ut quic'ame' sa' choxa riq'uin xnimal xlok'al.\nTênau chic lix yâlal. Ut nak acak xenau chic lix yâlal, libre chic cuânkex, chan.\nAban chiru li Acuabej Dios, li napâban chi tz'akal ut mâc'a' xpaltil, a'an li natenk'an reheb li neba' ut li xmâlca'an sa' lix raylaleb. Ut inc'a' naxbânu li mâusilal li neque'xbânu li toj mâji' neque'pâban.\nChixjunileb li neque'xtzaca lin tibel ut neque'ruc' lin quiq'uel, cuânk xyu'ameb chi junelic, ut lâin tincuaclesiheb cui'chic chi yo'yo sa' roso'jiqueb li cutan.\n-¿Ma mâcua' ta bi' a'in laj pech'? Ut, ¿mâcua' ta bi' lix María lix na'? ¿Ma mâcua' ta bi' laj Jacobo li rîtz'in ut laj José, laj Judas ut laj Simón? ¿Ma mâcua' ta bi' a'in eb li rîtz'in li cuanqueb sa' kayânk? chanqueb. Ut que'chal xjosk'il sa' xbên.\nLi Jesús quixye re: -Lâin aj c'amol be chêru. Lâin ninch'olob lix yâlal li Dios ut lâin ninq'uehoc junelic yu'am. Mâ ani târûk tâoc riq'uin lin Yucua' cui inc'a' tinixpâb lâin.\n Saß xticlajic li Dios quixyîb chak li choxa ut li ruchichßochß. Moco tuktu ta ru li ruchichßochß nak quicuan ut toj mâcßaß cuan chi saß. Nujenak chi haß ut kßojyîn ru. Caßaj cuiß lix musikß li Dios na-ecßan saß xbên li haß. Li Dios quixye: —Chicuânk li cutan, chan. Ut quicuan li cutan. Ut li Dios quiril nak us li cutan. Ut quixjach li cutan riqßuin li kßojyîn. Ut li cutan quixqßue ajcuiß cutan chokß xcßabaß. Ut li kßojyîn, kßojyîn ajcuiß quixqßue chokß xcßabaß. Ut qui-oc li kßojyîn ut quisakêu. Aßan li xbên li cutan. Ut li Dios quixye: —Chicuânk li choxa re tixjach li haß li cuan takßa riqßuin li cuan takecß.— Ut quicßulman joß quixye li Dios. Li Dios quixjach ru li haß chi ribil. Cuan li haß quixcanab takßa ut cuan quixcanab takecß saß li choxa. Ut joßcan quixbânu li Dios.\nTento nak junak laj pâbanel tixtenk'aheb li rech'alal. Ut k'axal cui'chic tento nak tixch'olaniheb li cuanqueb sa' li rochoch. Cui inc'a' naxbânu a'an, li jun a'an inc'a' naxq'ue xcuanquil lix pâbâl ut k'axal cui'chic nim lix mâc chiruheb li toj mâji' neque'xpâb li Dios.\nUt quicuil ru laj Jacobo rîtz'in li Kâcua' Jesucristo. Ut chirix chic a'an, mâ jun chic reheb li apóstol quicuileb ru.\nYalak bar saß ruchichßochß tâqßuehekß inlokßal xbaneb li cuanqueb saß li xnînkal ru tenamit. Ut yalak bar saß eb li naßajej teßxqßue xlokßal incßabaß riqßuin xcßatbal li sununquil ban chicuu ut riqßuin li châbil mayej li teßxmayeja. Nimanbilak lin cßabaß saß eb li jalan tenamit.\nLi Kâcuaß Dios quixyîb li cuînk. Quixpacß riqßuin chßochß ut quirapu saß li rußuj re nak tixqßue lix musikß. Ut cuan chic xyußam li cuînk.\n Quichak'oc li Jesús ut quixye re: -Relic chi yâl ninye âcue, mâ ani naru tâoc rubel xnimajcual cuanquilal li Dios cui inc'a' tâyo'lâk cui'chic xca' sut, chan li Jesús. Laj Nicodemo quixye re: -¿Chan ta cui' ru nak tâyo'lâk cui'chic xca' sut junak cuînk? ¿Ma târûk ta bi' tâoc cui'chic riq'uin lix na' ut tâyo'lâk cui'chic xca' sut? chan. Quichak'oc li Jesús ut quixye re: -Relic chi yâl ninye âcue nak ani inc'a' tâyo'lâk riq'uin ha' ut riq'uin li Santil Musik'ej moco târûk ta tâoc rubel lix nimajcual cuanquilal li Dios.\nChexcuânk sa' tuktûquil usilal riq'uineb lê ras êrîtz'in. Chexcuânk sa' tîquilal ut sa' santilal, xban nak cui mâc'a' êsantilal mâ jok'e têril ru li Dios.\nUt lâin ninye âcue nak lâat laj Pedro. Ut sa' xbên li sakônac a'in lâin tincabla lin iglesia ut laj tza mâc'a'ak xcuanquil sa' xbên.\nLi Dios numtajenak xcuanquil saß xbêneb li xicß nequeßiloc ke. Kâcuaß Dios xcßabaß.\n Mâc'a' c'a'ak re ru yôk cui' êc'a'ux. Cheye ban re li Kâcua' c'a'ru lê ch'a'ajquilal. Ut junelic nak textijok ut nak textz'âmânk chiru li Kâcua', chexbantioxînk ajcui' chiru li Dios. Ut li Dios tâq'uehok êre li tuktûquil usilal. A'an k'axal lok' chiru chixjunil li c'a'ru nakac'oxla lâo. Ut li tuktûquil usilal li naxq'ue li Dios tixc'ojob lê ch'ôl ut tixtukub lê c'a'ux xban nak junajex chic riq'uin li Cristo.\nEx inhermân, chanchanex incoc'al nak nequexcuil. C'ajo' nak nayot'e' inch'ôl sa' êc'aba' lâex. Chanchan li raylal li naxc'ul li ixk li cuânc re xc'ula'al. C'ajo' naraho' inch'ôl nak toj mâji' nequek'axtesi êrib chi tz'akal rubel rok ruk' li Cristo.\nCheq'uehak ban xlok'al li Kâcua' Jesucristo chi anchal êch'ôl ut chek'axtesihak êrib sa' ruk'. Chenauhak xsumenquil li te'raj patz'oc êre chirix lê pâbâl. Ac cuânk sa' lê ch'ôl c'a'ru têsumeheb cui'. Ut chesumehakeb sa' xyâlal ut sa' tûlanil.\n Cui junak lâ cuech aj pâbanelil tâmâcobk châcuu, ayu riq'uin ut nak cuânkex êjunes, tâch'olob chiru lix mâc. Ut cui târabi li xna'leb li tâq'ue, lâat xatenk'a lâ cuech aj pâbanelil re nak tixc'am rib sa' usilal âcuiq'uin. Cui ut inc'a' naraj nacatrabi, c'am jun malaj cuib li hermân âcuochben re nak riq'uin li râtin cuib oxib chi testigo, tâch'olâk ru chixjunil li âtin. Ut cui inc'a' naraj târabiheb a'an, tâye re li iglesia re nak li hermân te'xch'olob xyâlal chiru. Ut cui inc'a' ajcui' naraj abînc chiruheb a'an, a'an chic tâcuânk chêru jo' chanchan li mâcua'ak aj pâbanel ut chanchanak laj titz'ol toj li inc'a' us neque'xbânu. Relic chi yâl tinye êre nak chixjunil li c'a'ru têc'ûb ru sa' xyâlal sa' ruchich'och', li Dios tixc'ûb ajcui' ru sa' choxa. Li c'a'ru têye us arin sa' ruchich'och', li Dios tixye ajcui' nak us. Ut li c'a'ru têye inc'a' us, li Dios tixye ajcui' nak inc'a' us.\n Li Dios quixq'ue chixjunil rubel xcuanquil li Cristo ut quixq'ue li Cristo chi jolomînc reheb laj pâbanel ut a'an chic yal re sa' xbêneb.Li Cristo a'an li najolomin ke lâo aj pâbanel. Ut lâo chanchano li rok ruk' nak cuanco. Junak li tz'ejcualej moco tz'akal ta re ru cui mâc'a' lix jolom. Jo'can ajcui' junak li jolomej, cui mâc'a' li rok ruk' inc'a' tz'akal re ru. Jo'can nak tento nak li Cristo tâjolomînk ke lâo aj pâbanel ut lâo cuânko jo' li rok ruk' li Cristo. Li Cristo a'an li najolomin ke lâo aj pâbanel. Ut lâo chanchano li rok ruk' nak cuanco. Junak li tz'ejcualej moco tz'akal ta re ru cui mâc'a' lix jolom. Jo'can ajcui' junak li jolomej, cui mâc'a' li rok ruk' inc'a' tz'akal re ru. Jo'can nak tento nak li Cristo tâjolomînk ke lâo aj pâbanel ut lâo cuânko jo' li rok ruk' li Cristo.\nChexpâbânk chiru xban nak a'an li najolomin re li rixakil jo' nak li Cristo najolomin reheb laj pâbanel. Abanan li Cristo, a'an ajcui' laj Colol reheb laj pâbanel ut eb laj pâbanel jo' li rok ruk' li Cristo.\nUt chixjunileb li que'pâban junajeb chic xch'ôleb ut junajeb chic xc'a'uxeb. Ut mâ ani quixye nak junes re a'an li c'a'ru cuan re. Reheb ban sa' comonil chixjunil li c'a'ru cuan reheb.\nEx inhermân, sa' xc'aba' li Kâcua' Jesucristo nintz'âma chêru nak junajak lê na'leb. Mâc'a'ak li jachoc ib sa' êyânk. Junajak ban lê c'a'ux ut junajak lê ch'ôl.\nTento nak târakek' âtin sa' xbêneb li neque'tz'ektânan cue, li inc'a' neque'pâban re li c'a'ru ninye. Li âtin li xinye, a'an ajcui' li tâq'uehok reheb chixtojbal rix lix mâqueb sa' roso'jiqueb li cutan.\nAc xinye êre nak tinxic, ut tinchâlk cui'chic. Cui yâl nak niquinêra, tâsahok' raj sa' êch'ôl nak tinxic riq'uin lin Yucua', xban nak a'an k'axal nim xcuanquil chicuu lâin.\nMoco yôco ta chixyalbal kak'e riq'uin cuînk. Yôco ban chi pletic riq'uin q'uila pây ru chi mâus aj musik'ej li cuanqueb xcuanquil sa' eb li cutan a'in, li neque'taklan sa' ik' ut sa' li ruchich'och' li cuan sa' xk'ojyînal ru li mâc.\nLi Dios c'ajo' nak quixraheb li cuanqueb sa' ruchich'och' nak quixq'ue li Ralal junaj chi ribil re nak chixjunileb li ani te'pâbânk re inc'a' te'sachk. Tâcuânk ban xyu'ameb chi junelic.\nChasantobresiheb taxak riq'uin lâ cuâtin, xban nak a'an li tz'akal yâl.\nLâin ninnau chanru cuanquex. Ninnau chixjunil li raylal nequec'ul. Ninnau nak neba'ex. Abanan cuan êbiomal riq'uin li Dios. Ninnau nak nequexmajecuâc xbaneb li neque'xye nak tz'akaleb aj judío, abanan inc'a' neque'c'anjelac chiru li Dios. Aj c'anjeleb ban chiru laj tza.\nLi Dios, aßan nacuan junelic saß lix santil ochoch. Aßan xyucuaßeb li mâcßaßeb xnaß xyucuaßeb ut aßan ajcuiß na-iloc reheb li xmâlcaßan.\nLi nimajcual Dios narileb li jalaneb xtenamit. Ut narileb ajcuiß li mâcßaß xnaß xyucuaßeb. Ut aßan ajcuiß na-iloc reheb li xmâlcaßan. Abanan li Dios naxsach ru li cßaßru nequeßxcßoxla xbânunquil eb li incßaß useb xnaßleb.Lâex li cuanquex Sión, li Kâcuaß lê Dios, aßan li kßaxal nim xcuanquil. Li nimajcual Dios tâcuânk xcuanquil chi junelic kße cutan. ¡Lokßoninbil taxak li Kâcuaß!\nCa'aj cui' li que'xtz'âma chiku nak che'julticok' ke eb li neba' li cuanqueb Jerusalén, ut a'an li ninq'ue inch'ôl chixbânunquil.\nChixjunileb xe'mâcob ut inc'a' neque'xc'ul li lok'al li naxq'ue li Dios.


Génesis 2 - Sagrada Biblia [[Sagrada Biblia] Qeqchi Bible]\n&nbspJoßcaßin ut nak quixchoy li Dios xyîbanquil li choxa ut li ruchichßochß ut chixjunil li cßaßru cuan.\n&nbspNak ac xbânu chixjunil li cßanjel aßin, li Dios quihilan saß xcuuk li cutan.\n&nbspLi Dios quirosobtesi li xcuuk li cutan ut quixsantobresi xban nak saß li cutan aßan quihilan riqßuin chixjunil li cßanjel li quixbânu.\n&nbspJoßcaßin nak quiyîbâc chak li choxa ut li ruchichßochß xban li Dios. Saß li cutan nak li Kâcuaß Dios quixyîb li choxa ut li ruchichßochß,\n&nbsptoj mâcßaß li acuîmk ut mâcßaß li pim xban nak li Kâcuaß Dios toj mâjiß quixqßue li hab saß xbên li ruchichßochß. Chi moco cuan ta cuînk tâtrabajînk re li chßochß.\n&nbspCaßaj cuiß li xbôc li chßochß natakeß re nak tixtßakresi chixjunil li chßochß.\n&nbspLi Kâcuaß Dios quixyîb li cuînk. Quixpacß riqßuin chßochß ut quirapu saß li rußuj re nak tixqßue lix musikß. Ut cuan chic xyußam li cuînk.\n&nbspLi Kâcuaß Dios quixqßue jun xnaßaj li acuîmk saß li naßajej Edén xcßabaß saß xjayal na-el cuiß chak li sakße. Ut aran quixqßue li cuînk li quixyîb.\n&nbspUt li Kâcuaß Dios quixqßue chi mokc saß li naßajej aßan nabal pây ru li cheß li chßinaßus rilbal joß ajcuiß li cheß li tâûchînk re teßxtzaca. Ut saß xyi lix naßaj li acuîmk li Kâcuaß Dios quixqßue jun tôn li cheß li naqßuehoc yußam chi junelic. Ut quixqßue ajcuiß aran jun tôn li cheß re xnaubal ru li us ut li incßaß us.\n&nbspSaß li naßajej Edén nanumeß jun li nimaß re xtßakresinquil li acuîmk. Ut cuan câhib rok li nimaß nak quixjachi rib ut quicana câhib chi nimaß.\n&nbspLi xbên li nimaß Pisón xcßabaß. Aßan li nanumeß saß li tenamit Havila xcßabaß bar cuan cuiß li oro.\n&nbspLi oro li cuan saß li naßajej aßan kßaxal châbil. Cuan ajcuiß aran cuib pây ru li tertôquil pec bedelio ut ónice xcßabaßeb.\n&nbspLi xcab li nimaß Gihón xcßabaß. Aßan li nanumeß saß li tenamit Cus.\n&nbspLi rox li nimaß Tigris xcßabaß. Aßan li naxic saß releb sakße saß li tenamit Asiria. Li xcâ li nimaß aßan Eufrates xcßabaß.\n&nbspLi Kâcuaß Dios quixqßue li cuînk saß xnaßaj li acuîmk aran Edén re nak aßan tâilok re ut tixtrabaji li chßochß.\n&nbspUt li Dios quixye re li cuînk: —Naru nacalou li ru chixjunil li cheß li cuan.\n&nbspCaßaj cuiß ru li cheß li re xnaubal ru li us ut li incßaß us incßaß naru nacalou, xban nak saß li cutan nak tâlou aßan relic chi yâl tatcâmk, chan li Dios.\n&nbspLi Kâcuaß Dios quixye nak incßaß us tâcuânk li cuînk xjunes. —Tinqßue junak rochben re tâtenkßânk re, chan.\n&nbspLi Kâcuaß Dios quixyîb riqßuin chßochß chixjunil li xul cuanqueb saß li pim. Quixyîb ajcuiß chixjunileb li xul li nequeßrupupic. Quixcßameb chak li xul riqßuin laj Adán re nak târil chanru lix cßabaßeb tixqßue. Ut laj Adán quixqßueheb xcßabaßeb chixjunileb li xul.\n&nbspQuixqßue xcßabaßeb chixjunileb li quetômk joß ajcuiß li xul li cuanqueb saß qßuicheß ut eb li xul li nequeßrupupic. Ut toj mâcßaß junak rochben re tâtenkßânk re laj Adán.\n&nbspLi Kâcuaß Dios quixcuartesi laj Adán. Nak sa xcuara laj Adán, li Dios quirisi jun xbakel, costilla xcßabaß. Ut quixtzßap ru chi us lix tibel li bar quirisi cuiß lix costilla.\n&nbspLi Kâcuaß Dios quixyîb jun li ixk riqßuin li costilla li quirisi riqßuin li cuînk. Ut quixqßue li ixk aßan chokß rochben li cuînk.\n&nbspNak laj Adán quiril li ixk, quixye: —Li ixk aßin riqßuin lin bakel ut riqßuin lin tibel yîbanbil. Ut lix cßabaß tâqßuemânk, aßan ixk xban nak riqßuin li cuînk isinbil, chan.\n&nbspJoßcan nak li cuînk tixcanab lix naß ut lix yucuaß. Ut tixlakßab rib riqßuin li rixakil. Ut junajakeb chic chi ribileb rib.Laj Adán ut li rixakil tßustßûqueb nak cuanqueb. Ut incßaß nequeßxutânac.\n&nbspLaj Adán ut li rixakil tßustßûqueb nak cuanqueb. Ut incßaß nequeßxutânac.


SAN JUAN 1 KEK - Li Resil li Colba‑ib li Quixtzˈi̱ba - Bible Gateway\nSAN LUCAS 24SAN JUAN 2\nSAN JUAN 1 Kekchi (KEK)\nLi Resil li Colba‑ib li Quixtzˈi̱ba li San Juan\nLi Jesucristo quitzˈejcualoˈ ut quicˈulun saˈ ruchichˈochˈ\n1 Chalen chak saˈ xticlajic li ruchichˈochˈ ac cuan chak li A̱tin. Li A̱tin cuan chak riqˈuin li Dios ut aˈan tzˈakal Dios. Li A̱tin, aˈan li Cristo. 2 Li Cristo ac cuan chak saˈ xticlajic riqˈuin li Dios. 3 Chixjunil li cˈaˈru cuan, li Dios quixyi̱b saˈ xcˈabaˈ li Cristo. Ut ma̱cˈaˈ cˈaˈak re ru cuan chi ma̱cuaˈ aˈan ta li quiyi̱ban re. 4 Li Cristo, aˈan li naqˈuehoc junelic yuˈam. Ut li yuˈam li naxqˈue naxcutanobresi lix cˈaˈuxeb li cristian. 5 Li Cristo naxcutanobresi lix cˈaˈuxeb li toj cuanqueb saˈ xkˈojyi̱nal ru li ma̱c. Li ma̱c incˈaˈ quinumta saˈ xbe̱n li Cristo. 6 Quicuan jun li cui̱nk aj Juan xcˈabaˈ taklanbil chak xban li Dios. 7 Quitakla̱c chak chixchˈolobanquil xya̱lal nak li Jesús, aˈan li cutan saken re nak chixjunileb li ani teˈabi̱nk re, teˈpa̱ba̱nk. 8 Li Cristo, aˈan li tzˈakal cutan saken. Ma̱cuaˈ laj Juan. Laj Juan quicˈulun chixchˈolobanquil xya̱lal ani li tzˈakal cutan saken. 9 Aˈan li tzˈakal cutan saken li quicˈulun saˈ ruchichˈochˈ chixcutanobresinquil xcˈaˈuxeb chixjunileb li cristian. 10 Li Cristo quicuan saˈ ruchichˈochˈ. Abanan li cuanqueb saˈ ruchichˈochˈ incˈaˈ queˈxqˈue retal chi tzˈakal nak aˈan li Cristo usta saˈ xcˈabaˈ aˈan quiyi̱ba̱c li ruchichˈochˈ. 11 Quicˈulun saˈ lix tenamit. Abanan incˈaˈ quicˈuleˈ saˈ xya̱lal xbaneb. 12 Abanan chixjunileb li queˈcˈuluc re ut queˈpa̱ban re nak aˈan taklanbil chak xban li Dios, aˈaneb li quixcˈuleb chokˈ ralal xcˈajol li Dios. 13 Queˈoc chokˈ ralal xcˈajol li Dios xban nak joˈcan quiraj li Dios. Moco yal xcˈaˈux cui̱nk ta. Moco joˈ ta nak nayoˈla junak cristian arin saˈ ruchichˈochˈ. Yoˈlajenakeb ban chic saˈ musikˈej ut ralal xcˈajoleb chic li Dios. 14 Li Jesucristo quitzˈejcualoˈ ut tzˈakal cui̱nk nak quicuan arin saˈ kaya̱nk. Cˈajoˈ li rusilal ut aˈan naxcˈut li xya̱lal. Aˈan li Ralal li Dios li junaj chi ribil ut la̱o xkil lix lokˈal. 15 Laj Juan laj Cubsihom Haˈ quixchˈolob xya̱lal chi cau xya̱b xcux ut quixye: ―Aˈan aˈin li quinchˈolob chak xya̱lal che̱ru nak quinye e̱re: Mokon ta̱cha̱lk jun kˈaxal nim xcuanquil chicuu la̱in xban nak aˈan ac cuan ajcuiˈ chak junxil chicuu la̱in, chan. 16 Xban xnimal rusilal, kˈaxal numtajenak li kosobtesinquil naxqˈue. 17 Li Dios quixqˈue li chakˈrab re laj Moisés re nak tixcˈut chiku. Aban li xya̱lal chirix li Dios ut li rusilal quixcˈutbesi chiku li Jesucristo. 18 Ma̱ ani qui‑iloc ru li Dios. Caˈaj cuiˈ li Dios Cˈajolbej, aˈan tzˈakal li cuan chi sum a̱tin riqˈuin li Dios Acuabej. Ut aˈan li quicˈutbesin chiku chanru li Dios.\nLaj Juan laj Cubsihom Haˈ quixye nak aˈan ma̱cuaˈ li Cristo li yechiˈinbil xban li Dios\n19 Eb laj judío li cuanqueb Jerusalén queˈxtaklaheb laj tij ut eb laj levita chixpatzˈbal re laj Juan, ut queˈxye re: ―¿Anihat la̱at? ¿Ma la̱at li Cristo li taklanbil chak xban li Dios? chanqueb re. 20 Quichakˈoc laj Juan ut quixye reheb: ―La̱in ma̱cuaˈin li Cristo, chan. 21 Ut queˈxye cuiˈchic re: ―Ye ke anihat la̱at. ¿Ma la̱at laj Elías?― Quichakˈoc laj Juan ut quixye: ―Moco la̱in ta, chan. ―¿Ma la̱at li profeta li ta̱cha̱lk? chanqueb cuiˈchic re. ―Incˈaˈ, chan laj Juan. 22 ―Ye ke chi tzˈakal anihat re nak ta̱ru̱k takaye reheb li xeˈtaklan chak ke. Tento nak ta̱ye ke anihat, chanqueb. 23 Quixye laj Juan: ―La̱in li yo̱quin chixchˈolobanquil li xya̱lal chiruheb li cristian chi cau xya̱b incux saˈ li chaki chˈochˈ ut ninye resil li quixye li profeta Isaías:\nYi̱bomak le̱ yuˈam ut yoˈon cua̱nkex chixcˈulbal li Ka̱cuaˈ joˈ nak nequeˈxyi̱b li be re xcˈulbal junak li nim xcuanquil.\n24 Li queˈtakla̱c chi a̱tinac riqˈuin laj Juan, aˈan xcomoneb laj fariseo. 25 Queˈxye cuiˈchic re laj Juan: ―¿Cˈaˈut nak nacatcubsin haˈ cui ma̱cuaˈ la̱at li Cristo, chi moco la̱at laj Elías, chi moco la̱at li profeta? chanqueb re laj Juan. 26 Quichakˈoc cuiˈchic laj Juan ut quixye: ―La̱in nincubsin haˈ riqˈuin haˈ. Abanan cuan jun saˈ e̱ya̱nk la̱ex incˈaˈ nequenau chi tzˈakal ani aˈan. 27 Aˈan li ta̱oc chi cˈanjelac mokon. Kˈaxal nim xcuanquil aˈan chicuu la̱in. Moco incˈulub ta xba̱nunquil lix cˈanjel aˈan xban nak cubenak incuanquil. Joˈcan nak moco incˈulub ta xhitbal xcˈa̱mal lix xa̱b, chan. 28 Chixjunil a cˈaˈak re ru aˈin quicˈulman saˈ li naˈajej Betania li cuan jun pacˈal li nimaˈ Jordán, li yo̱ cuiˈ chi cubsi̱nc haˈ laj Juan.\nLaj Juan quixjuntakˈe̱ta li Jesús riqˈuin jun li carner\n29 Joˈ cuulajak chic laj Juan quiril li Jesús yo̱ chak chi cha̱lc riqˈuin ut quixye: ―Ilomak. Cueˈ chak li Cristo, li taklanbil chak xban li Dios. Chanchan jun li carner. Ta̱camsi̱k re xtojbal rix lix ma̱queb li cuanqueb saˈ ruchichˈochˈ. 30 Aˈan aˈin li quina̱tinac chak chirix nak quinye e̱re nak ta̱cha̱lk jun cui̱nk kˈaxal nim xcuanquil chicuu la̱in xban nak aˈan ac cuan ajcuiˈ chak junxil chicuu la̱in. 31 La̱in incˈaˈ ninnau nak aˈan li Cristo. Abanan yo̱quin chi cubsi̱nc haˈ re nak li Dios tixcˈutbesi chiku la̱o aj Israel ani tzˈakal li Cristo, chan. 32 Laj Juan quixchˈolob xya̱lal li cˈaˈru quiril. Quixye: ―Quicuil nak li Santil Musikˈej quicube chak saˈ choxa. Chanchan jun li paloma nak quicube ut quihilan saˈ xbe̱n li Jesús. 33 Incˈaˈ raj xinnau nak aˈan li Cristo cui ta incˈaˈ quicuil li quicˈulman. Xinnau nak aˈan li Cristo xban nak li Dios li quitaklan chak cue chi cubsi̱nc haˈ quixye cue, “Nak ta̱cuil li Santil Musikˈej chanchan jun li paloma yo̱k chi cubec ut ta̱hila̱nk saˈ xbe̱n jun li cui̱nk, aˈan retalil nak aˈan li ta̱qˈuehok e̱re li Santil Musikˈej”, chan li Dios. 34 Ut la̱in quicuil nak quicube chak li Santil Musikˈej saˈ xbe̱n li Jesús. Joˈcan nak ninnau chi tzˈakal nak aˈan tzˈakal Ralal li Dios, chan laj Juan.\nLaj Andrés ut laj Simón, aˈaneb li xbe̱n li quixsiqˈueb ru chokˈ xtzolom li Jesucristo\n35 Joˈ cuulajak chic laj Juan cuan cuiˈchic chire li nimaˈ Jordán rochben cuibeb lix tzolom. 36 Nak quiril li Jesús yo̱ chi numecˈ nachˈ cuanqueb cuiˈ, laj Juan quixye: ―Cueˈ chak li Cristo, li chanchan Carner qˈuebil chak xban li Dios, chan. 37 Ut eb lix tzolom cuib, nak queˈrabi li quixye laj Juan, queˈxta̱ke li Jesús. 38 Li Jesús quixakli ut quixsukˈisi rib. Quiril nak yo̱queb chi xic chirix. Quixye reheb: ―¿Cˈaˈut nak yo̱quex chinta̱kenquil? ¿Cˈaˈru te̱raj? chan reheb. Queˈchakˈoc eb aˈan ut queˈxye: ―At tzolonel ¿bar nacathilan? chanqueb re. 39 Quichakˈoc li Jesús ut quixye reheb: ―Yoˈkeb chicuix re nak te̱nau bar ninhilan, chan li Jesús reheb. Joˈcan nak queˈco̱eb chirix ut queˈril bar nahilan. Ut queˈcana riqˈuin xban nak ac ca̱hib o̱r chic re ecuu. 40 Laj Andrés li ri̱tzˈin laj Simón Pedro, aˈan jun reheb li cuib li queˈabin re li cˈaˈru quixye laj Juan ut queˈxta̱ke li Jesús. 41 Nak ac x‑a̱tinac riqˈuin li Jesús, ticto co̱ laj Andrés riqˈuin laj Simón ut quixye re: ―Anakcuan xkatau li Mesías, chan. (Chi jalbil ru naraj naxye “li Cristo li taklanbil chak xban li Dios”.) 42 Ut quixcˈam laj Simón riqˈuin li Jesús. Li Jesús quiril aˈan ut quixye re: ―La̱at laj Simón li ralal laj Jonás. Anakcuan Pedro chic a̱cˈabaˈ.― (Chi jalbil ru naraj naxye “Pec”.)\nLaj Felipe ut laj Natanael queˈsiqˈueˈ ru xban li Jesucristo\n43 Joˈ cuulajak chic li Jesús quiraj xic sa li naˈajej Galilea. Quixtau laj Felipe ut quixye re: ―China̱ta̱ke, chan. 44 Laj Felipe, aˈan Betsaida xtenamit. Aˈan ajcuiˈ xtenamiteb laj Andrés ut laj Pedro. 45 Laj Felipe ticto co̱ chixsicˈbal laj Natanael ut quixye re: ―Xkatau li Mesías li tzˈi̱banbil chak retalil saˈ li chakˈrab xban laj Moisés ut xbaneb li profeta. Aˈan li Jesús ralal laj José. Nazaret xtenamit, chan laj Felipe. 46 Laj Natanael quixye re: ―¿Ma cuan ta biˈ junak cha̱bil ta̱cha̱lk chak Nazaret? chan. Ut laj Felipe quixye re: ―Yoˈo rilbal re nak ta̱pa̱b, chan. 47 Li Jesús quiril nak laj Natanael yo̱ chak chi cha̱lc riqˈuin ut quixye: ―Cueˈ chak jun cui̱nk tzˈakal aj Israel. Cha̱bil xnaˈleb. Aˈan incˈaˈ nabalakˈic, chan li Jesús. 48 Laj Natanael quixye re li Jesús: ―¿Chanru nacanau nak cha̱bil innaˈleb? chan. Li Jesús quichakˈoc ut quixye re: ―Xinnau chanru a̱naˈleb nak cuancat rubel li jun to̱n chi higo nak toj ma̱jiˈ nacatxbok laj Felipe, chan. 49 Quichakˈoc laj Natanael ut quixye re: ―At tzolonel, la̱at li Ralal li Dios. La̱at lix Reyeb laj Israel, chan re li Jesús. 50 Li Jesús quixye re: ―Xapa̱b nak la̱in li Cristo xban nak xinye a̱cue nak xinnau chanru la̱ naˈleb nak cuancat rubel li jun to̱n chi higo. Abanan toj cuan cuiˈchic xni̱nkal ru naˈleb talaja̱cuil chiru aˈin, chan li Jesús. 51 Ut quixye ajcuiˈ reheb: ―Relic chi ya̱l tinye e̱re nak te̱ril li choxa chi teto. Ut eb lix ángel li Dios yo̱keb chi takecˈ ut yo̱keb chi cubec cuanquin cuiˈ la̱in li Cˈajolbej, chan li Jesús reheb.


SAN JUAN 4 KEK - Li Jesús quia̱tinac riqˈuin jun li - Bible Gateway\nSAN JUAN 4 Kekchi (KEK)\nLi Jesús quia̱tinac riqˈuin jun li ixk aj Samaria\n4 Quicuulac resil riqˈuineb laj fariseo nak kˈaxal nabaleb li yo̱queb chi take̱nc re li Jesús chiruheb li yo̱queb chi take̱nc re laj Juan ut yo̱queb chi cubsi̱c xhaˈeb. 2 Abanan ma̱cuaˈ li Jesús li yo̱ chi cubsi̱nc haˈ. Aˈaneb ban lix tzolom li yo̱queb chi cubsi̱nc haˈ. 3 Nak quixnau li cˈaˈru yo̱queb chixyebal laj fariseo, li Jesús qui‑el Judea ut co̱ cuiˈchic Galilea. 4 Nak yo̱ chi xic Galilea, tento nak ta̱numekˈ aran Samaria. 5 Nak yo̱ chi numecˈ Samaria, quicuulac saˈ li tenamit Sicar. Li tenamit aˈan nachˈ cuan riqˈuin li naˈajej li quixqˈue laj Jacob re laj José li ralal. 6 Ut aran cuan jun li becbil haˈ li quixtakla xbecbal laj Jacob najter. Cuaˈleb na chic quicuulac aran li Jesús. Quicˈojla chire li becbil haˈ chi hila̱nc xban nak quilub chi be̱c. 7 Quicuulac jun li ixk aj Samaria chirisinquil xhaˈ. Ut li Jesús quixye re: ―Si bayak cuucˈa, chan. 8 Ut eb lix tzolom li Jesús ac xco̱eb saˈ tenamit chixlokˈbal lix tzacae̱mkeb. 9 Quichakˈoc li ixk ut quixye re: ―La̱in aj Samaria ut la̱at, la̱at aj judío. ¿Cˈaˈut nak nacapatzˈ a̱cuucˈa cue? chan. Quixye re chi joˈcan xban nak eb laj judío incˈaˈ nequeˈxcˈam rib saˈ usilal riqˈuineb laj Samaria. 10 Li Jesús quixye re: ―Cui ta nacanau cˈaˈru li ma̱tan li naxqˈue li Dios, ut cui ta nacanau anihin la̱in li yo̱quin chixtzˈa̱manquil cuucˈa a̱cue, la̱at ta̱tzˈa̱ma raj a̱cuucˈa cuiqˈuin ut tinqˈue raj a̱cue li haˈ li naqˈuehoc junelic yuˈam, chan li Jesús. 11 Quichakˈoc li ixk ut quixye re: ―Ka̱cuaˈ, ¿Cˈaˈ ta cuiˈ ru ta̱cuisi cuiˈ li haˈ? Cham cuan chak. Ut, ¿chan ta cuiˈ ru nak ta̱qˈue li haˈ li naqˈuehoc yuˈam? 12 Laj Jacob li kaxeˈto̱nil yucuaˈ quixcanab chokˈ ke li becbil haˈ aˈin. Arin qui‑ucˈac aˈan ut arin ajcuiˈ queˈucˈac li ralal xcˈajol ut lix queto̱mk. ¿Ma la̱at ta biˈ kˈaxal nim a̱cuanquil chiru aˈan? chan li ixk. 13 Quichakˈoc li Jesús ut quixye re: ―Chixjunileb li teˈucˈak re li haˈ aˈin, ta̱chakik cuiˈchic reheb. 14 Aˈut li teˈucˈak re li haˈ tinqˈue la̱in, ma̱ jokˈe chic ta̱chakik reheb. Li haˈ li tinqˈue la̱in jalan cuiˈ. Aˈan li junelic yuˈam. Chanchan jun li yuˈam haˈ li cuan chi junelic. Ma̱cˈaˈ rosoˈjic, chan li Jesús. 15 Li ixk quixye re: ―Ka̱cuaˈ, qˈue cue li haˈ aˈan re nak incˈaˈ chic ta̱chakik cue, chi moco tincha̱lk chic toj arin chirisinquil inhaˈ, chan. 16 Li Jesús quixye re: ―Ayu. Bok chak la̱ be̱lom ut tatcha̱lk cuiˈchic arin a̱cuochben, chan. 17 ―Ma̱cˈaˈ inbe̱lom, chan li ixk. Li Jesús quixye re: ―Ya̱l li xaye nak ma̱cˈaˈ a̱be̱lom, 18 xban nak o̱b li cui̱nk cuanjenak a̱cuiqˈuin. Ut li jun li cuan a̱cuiqˈuin anakcuan ma̱cuaˈ ajcuiˈ a̱be̱lom. Ya̱l li xaye nak ma̱cˈaˈ a̱be̱lom, chan li Jesús. 19 Quixye li ixk re: ―Ka̱cuaˈ, joˈ li la̱at anchal profeta. 20 Eb li kaxeˈto̱nil yucuaˈ la̱o aj Samaria queˈtijoc chiru li Dios saˈ li tzu̱l li cuan arin. Abanan la̱ex aj judío nequeye nak toj aran Jerusalén cuan li tzˈakal naˈajej re lokˈoni̱nc. Ye cue bar cuan li tzˈakal xya̱lal, chan li ixk. 21 Quixye li Jesús re: ―At ixk, pa̱b li cˈaˈru tinye a̱cue. Ta̱cuulak xkˈehil nak moco tento ta chic texxic saˈ li tzu̱l li cuan arin, chi moco Jerusalén re textijok chiru li Dios Acuabej. 22 La̱ex aj Samaria incˈaˈ nequenau chi tzˈakal ani nequeqˈue xlokˈal. La̱o aj judío nakanau chi tzˈakal ani nakaqˈue xlokˈal xban nak li colba‑ib riqˈuineb laj judío xchal chak. 23 Ta̱cuulak xkˈehil, ut anakcuan ajcuiˈ, nak eb li teˈxlokˈoni li Acuabej Dios chi tzˈakal, teˈxba̱nu chi anchal xchˈo̱leb ut chi ya̱l xban nak li Acuabej Dios naraj nak teˈxlokˈoni chi tzˈakal re ru. 24 Li Dios, aˈan musikˈej ut li ani ta̱lokˈoni̱nk re, tento nak tixba̱nu chi anchal xchˈo̱l ut chi tzˈakal re ru, chan li Jesús. 25 Quichakˈoc li ixk ut quixye re: ―La̱in ninnau nak ta̱cha̱lk li Mesías li ta̱colok ke. Li Cristo nequeˈxye re. Nak tol‑e̱lk aˈan, tixchˈolob chiku chixjunil li cˈaˈak re ru aˈin, chan li ixk. 26 Quixye li Jesús re: ―La̱in li Cristo li yo̱quin chi a̱tinac a̱cuiqˈuin, chan. 27 Saˈ ajcuiˈ li ho̱nal aˈan, queˈcuulac eb lix tzolom li Jesús. Ut queˈsach xchˈo̱leb chirilbal nak yo̱ chi a̱tinac riqˈuin li ixk aj Samaria. Abanan ma̱ jun quiyehoc re: ―¿Cˈaˈut nak yo̱cat chi a̱tinac riqˈuin li ixk aˈan?― Chi moco queˈxye: ―¿Cˈaˈru yo̱cat chixyebal re?― 28 Li ixk quixcanab lix cuc aran ut co̱ saˈ li tenamit ut quixye reheb li cuanqueb aran: 29 ―Yoˈkeb chicuix chirilbal jun li cui̱nk quixye cue chixjunil lin yehom inba̱nuhom. Ma̱re aˈan li Cristo li yo̱co chiroybeninquil, chan. 30 Joˈcan nak li cuanqueb saˈ li tenamit aˈan co̱eb riqˈuin li Jesús. 31 Nak toj ma̱jiˈ nequeˈcuulac, eb lix tzolom li Jesús yo̱queb chixtzˈa̱manquil chiru nak ta̱cuaˈak. Queˈxye re: ―At tzolonel, cuaˈin, chanqueb re. 32 Li Jesús quixye reheb: ―Ma̱cuaˈ tzacae̱mk nasahoˈ cuiˈ inchˈo̱l. La̱in cuan jun xsahil inchˈo̱l ut la̱ex incˈaˈ nequenau cˈaˈut, chan. 33 Ut eb lix tzolom queˈxye chi ribileb rib: ―Ma̱re ani xcˈamoc chak xcua, chanqueb. 34 Li Jesús quixye reheb: ―La̱in nasahoˈ inchˈo̱l nak ninba̱nu li cˈaˈru naraj li quitaklan chak cue ut tinchoy xba̱nunquil lix cˈanjel. Aˈan ru̱chil li cua chokˈ cue la̱in, chan. 35 La̱ex nequeye, “Toj ta̱numekˈ ca̱hib po chic tojoˈnak to‑oc chi kˈoloc”, chanquex. Abanan la̱in ninye e̱re us xtiquibanquil anakcuan. Ilomak li qˈuila tenamit. Chanchaneb li acui̱mk li ac xkˈanoˈ. Tento nak ta̱chˈoloba̱k li xya̱lal chiruheb. 36 Laj kˈolonel naxcˈul xtojbal ut nasahoˈ saˈ xchˈo̱l rochben laj acuinel. Joˈcan ajcuiˈ li ani naxchˈolob xya̱lal re nak teˈpa̱ba̱nk li cristian. Li jun aˈan ta̱cua̱nk lix kˈajca̱munquil xban nak cua̱nkeb li teˈre̱chani li junelic yuˈam saˈ xcˈabaˈ aˈan. 37 Riqˈuin aˈin na‑el chi ya̱l li nequeˈxye: Jun li na‑acuoc re ut jun chic li nakˈoloc re. 38 La̱in xexintakla chixkˈolbal li moco la̱ex ta xexcˈanjelan re. Jalaneb xeˈcˈanjelan re ut la̱ex chic xexyaloc xsahil lix cˈanjeleb, chan li Jesús reheb. 39 Nabaleb laj Samaria li cuanqueb saˈ li tenamit aˈan queˈxpa̱b nak li Jesús aˈan li Cristo, xban nak li ixk quixye reheb: ―Li cui̱nk aˈan xye cue chixjunil li cˈaˈru quilajinba̱nu.― 40 Nak queˈcuulac eb laj Samaria riqˈuin li Jesús, queˈrelaji ru chi cana̱c riqˈuineb. Ut aˈan quicana cuib cutan riqˈuineb. 41 Ut kˈaxal cuiˈchic nabaleb li queˈpa̱ban re li Jesús xban nak queˈrabi li cˈaˈru quixye. 42 Ut queˈxye re li ixk: ―Anakcuan nakapa̱b, moco xban ta li cˈaˈru xaye ke. La̱o xkabi chi tzˈakal li cˈaˈru xye ut nakanau nak aˈan tzˈakal li Cristo laj Colol re li cuanqueb saˈ ruchichˈochˈ, chanqueb.\nLi Jesús quixqˈuirtesi li ralal jun li cui̱nk aj cˈanjel chiru li rey\n43 Nak ac xnumeˈ li cuib cutan, li Jesús qui‑el aran ut co̱ Galilea. 44 Ut li Jesús quixchˈolob xya̱lal ut quixye nak junak profeta incˈaˈ naqˈueheˈ xlokˈal saˈ lix tenamit. 45 Nak quicuulac li Jesús saˈ li tenamit Galilea, quicˈuleˈ saˈ xya̱lal xbaneb li queˈcuulac aran Jerusalén chixnumsinquil li ninkˈe Pascua xban nak queˈril chixjunil li quilajxba̱nu li Jesús. 46 Li Jesús co̱ cuiˈchic saˈ li tenamit Caná re Galilea li quixsukˈisi cuiˈ li haˈ chokˈ vino. Ut aran Capernaum cuan jun li cui̱nk aj cˈanjel chiru li rey. Yaj li ralal. 47 Li cui̱nk aˈan quirabi resil nak li Jesús ac xsukˈi chak Judea ut cuan aran Galilea. Co̱ riqˈuin li Jesús ut quirelaji ru chi xic Capernaum re tixqˈuirtesi li ralal. Ca̱mc re xban nak nim xyajel. 48 Li Jesús quixye re li cui̱nk: ―La̱ex incˈaˈ nequepa̱b nak li Dios quitaklan chak cue cui incˈaˈ tincˈut junak milagro che̱ru retalil nak cuan incuanquil, chan. 49 Ut li cui̱nk quixye cuiˈchic re li Jesús: ―Ka̱cuaˈ, ba̱nu usilal cue. Yoˈo chi junpa̱t xban nak kˈaxal nim xyajel li cualal. Ca̱mc re, chan li cui̱nk. 50 Li Jesús quixye re li cui̱nk: ―Ayu saˈ la̱ cuochoch. La̱ cualal incˈaˈ ta̱ca̱mk. Ta̱qˈuira̱k ban, chan. Ut li cui̱nk quixpa̱b li quiyeheˈ re xban li Jesús ut co̱. 51 Nak ac cuulac re saˈ li rochoch, eb lix mo̱s queˈco̱eb chixcˈulbal ut queˈxye re: ―Yoˈyo la̱ cualal. Yo̱ chi usa̱c, chanqueb re. 52 Ut li cui̱nk quixpatzˈ reheb jokˈe ho̱nal quixtiquib usa̱c. Ut queˈxye re: ―Ecue̱r saˈ jun o̱r re li ecuu quinumeˈ lix tik, chanqueb re. 53 Ut quinak saˈ xchˈo̱l li yucuaˈbej nak saˈ ajcuiˈ li ho̱nal aˈan quiyeheˈ re xban li Jesús nak ta̱qˈuira̱k li ralal. Ut li cui̱nk aˈan quixpa̱b li Jesús joˈqueb ajcuiˈ chixjunileb li cuanqueb saˈ li rochoch. 54 Aˈan aˈin li xcab milagro li quixba̱nu li Jesús nak qui‑el Judea ut co̱ cuiˈchic Galilea.


Kʼaru li Babilonia? Apocalipsis naxye naq eetalil | Kʼaru naxchʼolobʼ?\nKʼaru Xyaalal li «Babilonia, li Nimla Tenamit»?\nSAʼ LI Santil Hu wank naabʼal li aatin li naroksi xhuhil li Apocalipsis, abʼan yal jun eetalil. Naxye naq jun li ixq aj yumbʼeet wank chiru xpeekem: «Babilonia, li Nimla Tenamit». Naxye ajwiʼ naq li ixq aʼin kʼojkʼo saʼ xbʼeen li kʼiila tenamit ut saʼ xbʼeen li kʼiila teep (Apocalipsis 17:1, 5, 15). Joʼ xqakʼe reetal maajun li ixq truuq xbʼaanunkil aʼin; joʼkan naq li Babilonia, li Nimla Tenamit, yal jun eetalil. Abʼan, kʼaru xyaalal?\nSaʼ Apocalipsis 17:18 naxye naq li ixq aʼin, «aʼan li Nimla Tenamit li wank xwankil saʼ xbʼeenebʼ li awabʼej re li ruuchichʼochʼ». Naq nokooʼaatinak chirix junaq li «tenamit» saʼ junpaat nachalk saʼ qachʼool naq tustuukebʼ ru li xkʼanjel ut naq wank naabʼal li poyanam. Li Santil Hu naxye naq li nimla Babilonia naxjolomihebʼ «li awabʼej re li ruuchichʼochʼ». Joʼkan naq li Nimla Babilonia aʼan jun nimla molam li wank xwankil saʼ chixjunil li Ruuchichʼochʼ. Abʼan, chanru li nimla molam aʼin? Li molam aʼin xaqabʼanbʼil chirixebʼ li paabʼal. Ut xhuhil li Apocalipsis tooxtenqʼa chi xtawbʼal ru chiʼus aʼin.\nWankebʼ li molam xaqabʼanbʼilebʼ chirixebʼ li awabʼej, chirixebʼ laj yakonel malaj chirixebʼ li paabʼal. Li «Babilonia, li Nimla Tenamit» moko xaqabʼanbʼil ta chirixebʼ li awabʼej, xbʼaan naq li Santil Hu naxye naq «ebʼ li awabʼej re li ruuchichʼochʼ keʼxmux ribʼ rikʼin [li ixq]». Li ixq aʼin kixmux ribʼ rikʼinebʼ li awabʼej naq kixjunaji xkʼaʼuxl ut wank saʼ aatin rikʼinebʼ. Ut kixsikʼ chanru tixbʼaanu re naq wanq xwankil saʼ xbʼeenebʼ. Joʼkan naq, nayeemank re «xnimal ru aj yumbʼeet» (Apocalipsis 17:1, 2; Santiago 4:4).\nLi Santil Hu naxye naq «ebʼ laj yakonel saʼ ruuchichʼochʼ» malaj li xmolamil li kʼayink, teʼrahoʼq saʼ xchʼool ut teʼyaabʼaq naq tsacheʼq li ixq aʼin. Joʼkan naq, li Nimla Babilonia moko xmolamil ta li kʼayink. Li Santil Hu naxye naq ebʼ li awabʼej ut ebʼ laj yakonel chi «najt» teʼril li ixq aʼin (Apocalipsis 18:3, 9, 10, 15-17). Joʼkan naq li Babilonia, li Nimla Tenamit, moko xmolamil ta li awabʼej chi moko xmolamil ta li yakok, xmolamil bʼan li paabʼank.\nChʼolchʼo chiqu naq aʼan xmolamil li paabʼank xbʼaan naq li Santil Hu naxye naq li nimla molam aʼin naxbʼalaqʼi chixjunil li tenamit «rikʼin li tuulak» (Apocalipsis 18:23). Li qʼehibʼk ut li tuulak nachalk saʼ li bʼalaqʼil paabʼal ut rikʼinebʼ li maaʼus aj musiqʼej. Joʼkan naq, li Santil Hu naxye naq li Nimla Babilonia aʼan «xnaʼajebʼ li maaʼus» (Apocalipsis 18:2; Deuteronomio 18:10-12). Li xmolamil chixjunil li paabʼal xikʼ naril li tzʼaqal paabʼal joʼkan naq naxrahobʼtesihebʼ «li propeet» ut ebʼ «li sant» (Apocalipsis 18:24). Joʼkan ajwiʼ, naxteni ut naxkamsihebʼ li wankebʼ saʼ li tzʼaqal paabʼal (Apocalipsis 17:6). Li nimla Babilonia reetalil li nimla molam li chʼutchʼuukebʼ wiʼ chixjunil li bʼalaqʼil paabʼal li wank saʼ xbʼeen li Ruuchichʼochʼ.


Resil li Santil Hu: Eb' laj Gabaon - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nNAAB'ALEB' li tenamit re Canaan yookeb' xkawresinkil rib' re xq'axb'al ruheb' laj Israel sa' li yalok. Ab'an eb' laj Gabaon ke'xk'oxla naq li Yos wank rik'ineb' laj Israel. Jo'kan naq ink'a' ke'raj yalok rik'ineb'. Xb'aan naq ke'xk'oxla naq wi te'xb'aanu, te'yaloq rik'in li Yos. Ma nakaanaw k'aru ke'xb'aanu laj Gabaon?\nEb' laj Gabaon ke'xyoob' naq najt ke'chalk chaq. Jo'kan naq, ke'xk'e chirixeb' pejel t'ikr ut pejel xaab'. Ke'xk'e q'eel iiq sa' xb'eeneb' li xb'uur ut kawil kaxlan wa ke'xk'am chirixeb'. Naq ke'wulak rik'in laj Josue ke'xye re: ‹Najt nokoochalk chaq. Wanko arin, xb'aan naq xqab'i resil naq nim xwankil leeYos, Jehob'a. Xqab'i li kixb'aanu cheerix naq kex'elk chaq Egipto. Jo'kan naq eb' li neke'jolomink sa' li qatenamit, ke'xye qe naq tqak'am chaq qawa ut toochalq xyeeb'al eere: Naqaj wank cho'q eemoos ut mexyalok qik'in. K'eemaq reetal naq najt nokoochalk xb'aan naq pejel chik li qat'ikr ut qaxaab' ut moko us ta chik li qawa!›\nLaj Josue ut eb' laj jolominel ke'xpaab' reheb' laj Gabaon. Jo'kan naq ke'xye reheb' naq ink'a' te'yaloq rik'ineb'. Ab'an, naq kinume'k oxib' kutan eb' laj Israel ke'xnaw naq moko najt ta li xtenamiteb' laj Gabaon.\nToja' naq laj Josue kixye reheb': ‹K'a'ut naq xeeye qe naq najt nekexchalk?›\nEb' laj Gabaon ke'xye: ‹Xqab'i resil naq leeYos, Jehob'a, kixyeechi'i xk'eeb'al eere li tenamit Canaan. Jo'kan naq xooxuwak ut xqak'oxla naq naru too'eekamsi›. Eb' laj Israel ink'a' ke'xkamsi eb' laj Gabaon, ab'an ke'xkanab' cho'q xmooseb'.\nLi awab'ej re Jerusalen kichalk xjosq'il xb'aan naq eb' laj Gabaon ke'xk'e rib' sa' aatin rik'ineb' laj Israel. Jo'kan naq li awab'ej a'in, kixye reheb' kaahib' chik chi awab'ej: ‹Chineetenq'a chi yalok rik'ineb' laj Gabaon›. Jo'kan naq eb' li oob' chi awab'ej ke'yalok rik'ineb' laj Gabaon. Ma us naq eb' laj Gabaon ke'xk'e rib' sa' aatin rik'ineb' laj Israel?\nK’a’ut naq moko juntaq’eet ta xna’leb’eb’ laj Gabaon rik’ineb’ li tenamit Canaan?\nK’aru yookeb’ xb’aanunkil eb’ laj Gabaon sa’ li eetalil? Ut k’a’ut naq ke’xb’aanu a’an?\nK’aru kixye laj Josue ut eb’ laj jolominel re Israel naq ke’wulak laj Gabaon rik’ineb’? K’aru ke’xnaw eb’ laj Israel naq kinume’k oxib’ kutan?\nK’aru kik’ulmank naq eb’ li oob’ chi awab’ej ke’rab’i naq eb’ laj Gabaon ke’xk’e rib’ sa’ aatin rik’ineb’ laj Israel?\nChaawil li naxye Josué 9:1-27.\nLi Jehob’a kixye reheb’ laj Israel naq te’xkamsi li wankeb’ sa’ li tenamit Canaan, k’aru kixk’utb’esi li Jehob’a naq ink’a’ kixkamsiheb’ laj Gabaon? (Jos. 9:22, 24; Mat. 9:13; Hech. 10:34, 35; 2 Ped. 3:9.)\nChanru kixkanab’ jun chaab’il eetalil cho’q qe laj Josue naq ink’a’ kixq’et rix li kixye reheb’ laj Gabaon? (Jos. 9:18, 19; Mat. 5:37; Efe. 4:25.)\nChaawil li naxye Josué 10:1-5.\nSa’eb’ li qakutan, chanru neke’xk’am reheb’ li k’iila tenamit li neke’xloq’oni li Jehob’a rik’ineb’ laj Gabaon? K’aru naxk’ul li xtenamit li Jehob’a? (Jos. 10:4; Zac. 8:23; Mat. 25:35-40; Apoc. 12:17.)